Йигитали ажрашиш сабабларини ошкор қилди: «Айёр аёл» деганда у кимни назарда тутган эди? » Ўзбекистон янгиликлари – Zamin.uz\n09-07-2016 | 13:06\nZAMIN.UZ / Маданият / 09 Июл 2016 года2 134\nХонанда Райхон анчадан бури журналистларнинг ажрашиш ҳақидаги саволларини очиқ қолдираётган эди. У бўлиб ўтган воқеаларни қайта тафтиш қилиш айбдор излашни ўзига эп кўрмаслигини интервью чоғида бир неча бор айтган. Ҳордиқ газетасидаги янги лойиҳада Йигитали бу ҳақида очиқ гапирди. Мазкур нашр Йигитали Мамажоновга санъаткорлардан тушган саволлар билан мурожаат қилди, деб хабар берди “Diydor aziz”.Хусусан Шоҳида Узоқова актёрга шундай савол берган: “Саволим сизга бироз оғир ботиши мумкин. Фарзанд Аллоҳнинг мўъжизаси. Сиз нима бўлган тадқирда ҳам оилани сақлаб қолишингиз керак эди. Нега бунга ҳаракат қилмадингиз?”Йигиталининг ушбу саволга жавобии уларнинг дарз кетган оилалари сабабларини очгандек бўлди. “ Инсон бировнинг ҳаётини билмасдан туриб бунақа хулосага келиши нотўғри. Ҳар бир инсон бошидан ўтганини ўзи билади ва ҳар кимнинг ўз ҳақиқати бор. Ҳаракат қилмади, деган қарорга келиш менинг ҳақиқатимга тўғри келмайди. Мен болаларим отасиз ўсмаслиги учун уриндим, чунки ўзим 8 ёшда отадан етим қолганман. Отасиз қанча қийинчиликни кўриб улғайганим фақат ўзимга аён ва доим ният қилардимки, фарзандларимни ҳеч қачон ёлғиз қолдирмайман деб. Ҳаётда биз ўйламаган ва бизга тегишли бўлмаган нарсалар кўп бўлар экан. Ҳалигача дадам билан кулишиб нонушта қилган бахтли дамларимни кўз олдимга келтираман ва фарзандларим билан ҳам шунақа самимий муносабат ўрнатаман, дердим. Нимага биз болаларимизни тўлиқ оила меҳрини ҳис қилишидан маҳрум қилдик? Мени бирга яшашни хоҳламайди, деб ўйлайсизми? Фарзандларимни қанчалик яхши кўришим фақат ўзимга аён. Мен уларнинг ҳам отасиз катта бўлишини умуман истамаганман. Ҳатто хаёлимга ҳам келтирмаганман. Оилани сақлаб қолиш фақат эркак кишининг қўлида бўлганида мен бор-йўғимдан воз кечиб бўлса ҳам оиламни сақлаб қолардим. Бунақа гаплар бўлишини оила қуришдан олдин ҳам сезганман, лекин мен шу инсонни бахтли қилиш учун ҳамма нарсага тайёр эдим. Бунақа йўқотишларни билиб туриб ҳам қанақа курашмаслигим мумкин? Бошида мен шунчаки тақдир экан, деб кетганим йўқ, ҳақиқий эркак қилиши керак бўлган ишларни қилдим, аммо натижа мен кутганчалик бўлмади. Бошимга тушганини мен ҳатто душманимга ҳам раво кўрмайман…Менга охирги вақтларда шу савол жуда кўп бериляпти. Ажрашишимизга жиддий сабаблар бўлганки, биз шу тақдирни танладик. Шахсий ҳаётда, аслида, нима бўлганини айтганимдек, фақат ўзимиз биламиз. «Нимага оиладаги тушунмовчиликларга кўз юммадингиз?» дейишади. Нега кўз юмиш керак? Меъёрдан ошиб кетганда ҳам жим қараб туриш керакми? Мен, Яратганга шукр, мусулмон оилада катта бўлганман ва бизнинг оилада эркак киши ҳукмрон бўлган, аёл эмас! Ҳар бир буюк эркакнинг ортида оқила ва доно аёл турган бўлади, айёри эмас.”\nЎқишни тавсия қиламиз Бугун икки машҳур инсон ўз таваллуд айёмини нишонламоқда


Аёлларга ҳимоя ордерлари берилади - zarnews.uz\nАёлларга ҳимоя ордерлари берилади\nАёлларни тазйиқ ва зўравонликдан ҳимоя қилиш тўғрисидаги Ўзбекистон Республикаси қонуни жамоатчилик муҳокамасига қўйилди, деб ёзмоқда human.uz.\nҲужжат аёлларни турмушда, иш жойларида, таълим муассасаларида тазйиқ ва зўравонликдан ҳимоя қилишга, аёлларга нисбатан тазйиқ ва зўравонликнинг олдини олишга қаратилган ҳаракатларни тартибга солади. Шунингдек, тазйиқ ва зўравонлик қурбонларини ҳуқуқий ҳамда ижтимоий ҳимоя қилиш кафолатларини таъминлашга хизмат қилади.\nҚонун лойиҳасида тазйиқ, зўравонлик атамаларига изоҳ берилади ҳамда зўравонликнинг 4 тури кўрсатилади.\nШунингдек, зўравонлик профилактикаси учун ҳимоя ордерларининг жорий этилиши белгиланган. Ордер - аёлга тазйиқ ўтказаётган ёки унга нисбатан зўравонлик содир этган шахсларга Қонунда белгиланган таъсир чораларини қўллашга сабаб бўлувчи ҳужжатдир, дейилади қонун лойиҳасида.\nНорматив-ҳуқуқий ҳужжатлар порталига жойлаштирилган қонун лойиҳаси юзасидан таклифлар 21 майга қадар қабул қилинади.\nСамарқанд вилоятида аёлларнинг мавқеи қандай? Туманларда ҳолат қанақа?


Бишкек мэрияси олдида ота-оналар митинг ўтказмоқда - 0\nБишкек мэрияси олдида ота-оналар митинг ўтказмоқда\nБишкек мэрияси олдида мактаб ўқувчиларининг ота-оналари митинг ўтказмоқда. Улар давлат мактабларини очилишини талаб қилмоқда.\nБолалар боғчаларини очиш талаби ҳам айтилди. Митингда 20 га яқин киши тўпланди. Улар онлайн дарсларнинг фақат Бишкекда давом этаётганига қарши бўлишмоқда.\nОта-оналарнинг олдига ижтимоий масалалар бўйича шаҳар мэрининг ўринбосари Айхан Чинибаева чиқди. Унинг таъкидлашича, шаҳарда 200 мингга яқин ўқувчи бор, ўқув бинолари 211 фоизга тўлиб қолган. Шаҳар мэрининг ўринбосари айнан шу сабаб Бишкекдаги мактабларни ҳудудларда бўлгани каби очиб бўлмаслигини айтди.\nОта-оналар, мактаблар ёпилганда нима учун савдо марказлари очилиб қолганини ҳақида сўрашди.\n«Ҳа, савдо марказлари очиқ, аммо бир вақтнинг ўзида 200 минг киши у ерга бормайди. Яқинда янги мактаб қуриш мумкин эмас. Ёзда одамлар коронавирусдан вафот этганида, аҳолининг барчаси тизим айбдор деб айтган эди. Агар мактаб очилганидан кейин ўлим қайд қилинса яна келасизлар. «Сиздан бошқа ота-оналар мактаблар очилса, мэрияни ёқиб юборамиз деб қўрқитмоқдалар», – деди Чинибоева.\nУ шунингдек, суҳбатлашиш учун ота-оналарни ўз кабинетига таклиф қилди.\n30-январь куни Бишкек мэрияси эпидемиологик вазият туфайли офлайн режимга ўтишни кейинга қолдирган эди.\n18-январдан бошлаб мактабда 1, 5, 9 ва 11 синф ўқувчилари таҳсил олишмоқда. Аввалроқ, икки мактаб ўқувчиларига коронавирус ташхиси қўйилгани ҳақида хабар берилган эди.\nЖамият, Илм-Фан, Коронавирус\nЖапаровни жарга тақаб қўйишди


Ташқи реклама бозорида қандай ўзгаришлар кутилмоқда | NORMA.UZ\nВазирлар Маҳкамаси томонидан реклама фаолияти соҳасига оид талаблар белгиланди ва ушбу соҳага тааллуқли низомлар тасдиқланди (20.02.2020 йилдаги 104-сон ВМҚга қаранг).\nер участкаларидаги ташқи реклама объектлари (конструкциялари) учун – 10 йил муддатга;\nдавлат мулки бўлган бино ва иншоотлардаги объектлар учун – 5 йил муддатга.\nҚалбакилаштирилган ҳужжатлардан фойдаланилган ҳолда ташқи реклама объектларига (конструкцияларига) ҳуқуқни белгиловчи бошқа ҳужжатлар, шунингдек ваколатли органнинг рухсатисиз ўрнатилган бундай объектлар бўйича ҳужжатларнинг муддатини узайтиришга рухсат берилмайди.\nташқи реклама объектларини (конструкцияларини) тизимли мониторинг қилиш, уларни ноқонуний жойлаштириш ҳолатларини аниқлаш ва тегишли чора кўриш учун ваколатли органга таклифлар киритиш.\nТашқи реклама объектларини (конструкцияларини) қуриш тартиби тўғрисидаги низом;\nТашқи реклама объектларини (конструкцияларини) қуриш учун бериладиган ер участкалари, давлат мулки бўлган бино ва иншоотлар рўйхатини шакллантириш тартиби тўғрисидаги низом;\nТашқи реклама объектларини (конструкцияларини) ер участкалари, давлат мулки бўлган бино ва иншоотларда қуриш ҳуқуқини электрон аукцион орқали бериш тартиби тўғрисидаги низом;\nЎрнатилган ташқи реклама объектлари (конструкциялари) учун тўловлар миқдорини аниқлаш тартиби тўғрисидаги низом;\nТашқи реклама объектлари (конструкциялари) хавфсизлигининг умумий техник регламенти.\nУшбу ҳужжатларнинг мазмуни кейинги шарҳларимизда ёритилади.


“E-YOSHLAR.UZ”да ғолиб чиққан IUT талабаси - Кореяга боради!\n09:01 / 23.02.2016\nМаълумки, Ўзбекистон Республикаси Вазирлар Маҳкамасининг 2016-йил 21-январдаги 15-сонли баёнига мувофиқ юксак маънавиятли, мустақил фикрловчи, қатъий ҳаётий позиция, кенг дунёқараш ва чуқур билимларга эга бўлган ватанпарвар ёшларни тарбиялаш, уларда турли мафкуравий таҳдидларга қарши иммунитетни шакллантиришга қаратилган "e-yoshlar.uz" интернет танловини ўтказиш белгиланган эди. Жорий йилнинг февраль ойидан бошлаб, www.e-yoshlar.uz веб-сайтида танлов эълон қилинди. Танлов шартлари билан yoshlar.uz сайти орқали батафсил танишиш мумкин.\nЎз навбатида Тошкент шаҳридаги Инҳа университети IUT талабаларини танловда фаол иштирокларини рағбатлантириш мақсадида ўз совринини ажратди. Соврин ҳам оддий эмас – Жанубий Кореяга саёҳат! Эндиликда, “E-YOSHLAR.UZ” интернет-танловида ғолиб чиққан IUT талабаси – Жанубий Кореяда ташкил этиладиган “Inha Summer School” – талабаларнинг ёзги мактабига юборилади!\nЭслатиб ўтамиз, танловга юборилган ижод намуналари фойдаланувчилар томонидан 1-апрелдан 30-апрелгача баҳоланади ва ғолиблар аниқланади. Танловнинг ҳар бир номинацияси бўйича совринли ўринларни эгаллаган ғолиблар диплом, пул маблағлари ва қимматбаҳо совғалар билан тақдирланадилар, деб ёзади inha.uz расмий сайти.


№ 32 дан: 19.04.2017\n*Пайшанба—жиноятчиликнинг олдини олиш ва профилактика куни\nТадбирлар самара бермоқда\nАваз (исми ўзгартирилган) маҳалланинг қўли гул ҳунармандларидан бири. Сандиқсозлик билан машғул, ҳамма ҳавас қилгулик бу йигит Ғиждувон деҳқон бозори ҳудудида нотаниш фуқаро билан ўзаро можаро натижасида жаҳлини жиловлай олмай унга тан жароҳати етказди. Иш судгача борди...\nУнинг тақдирига қай¬ғурган маҳалла фаоллари ушбу можарони профилактика кунида муҳокама қи¬лишни зарур деб топдилар. Муҳокамага йиғилган маҳалладошлари ҳузурида қилган ишидан пушаймон йигитнинг изза бўлганини ўзингиз тасаввур этаверинг. Маҳалла-кўйнинг олдида бў¬йин эгиб туриш, уларнинг нигоҳларига бардош бериш ҳар қандай киши учун ор-номус саналади, ахир. Йигитнинг ўз хатосини англаб етгани, кечирим сўрагани инобатга олинди.\nҲа, Ғиждувон туманидаги Ф.Хўжаев маҳалла фуқаролар йиғинида бўлиб ўтган профилактика кунида шу тариқа бир инсон тақдири эзгулик сари юзланди.\nДарҳақиқат, бугунги кунга келиб ички ишлар органларининг асосий вазифаларидан бири бўлган жиноятчилик ва ҳуқуқбузарликка қарши кураш ва унинг олдини олиш долзарб аҳамият касб этаётир. Ғиждувон тумани ички ишлар органлари ходимлари томонидан ҳу¬қуқни муҳофаза қи¬лувчи идоралар, ҳокимлик ва ўзини ўзи бошқариш органлари билан ҳамкорликда бу йўналишда кенг қамровли тадбирлар амалга оширилмоқда. Айниқса, маҳаллаларда кенг жамоатчиликни жалб қилган ҳолда учрашувлар ўтказилиб, ҳудуддаги жиноятчилик ҳолати ва унинг профилактикаси борасида амалга оширилаётган ишлар муҳокама қилинмоқда.\n—Профилактика тадбирлари ўз самарасини беряпти,—дейди ҳудуд профилактика катта инспектори Тўлқин Баротов.—Айниқса, тунда содир этилаётган жиноятлар кескин камайди. Чунки, шубҳали шахслар ва улар томонидан содир этилган жиноятлар деярли шу пайтнинг ўзида навбатчи пос¬бонлар томонидан аниқланмоқда. "Давомат" тадбири доирасида аниқланган дарсга қатнашмаётган ўқувчиларнинг ота-оналари чақирилиб, фарзандларининг ўқишга келмаётганлиги сабаблари ўрганилди. Боласининг таълим олишига бефарқ бўлган ота-оналардан тушунтириш хатлари олиниб, айримларига нисбатан маъмурий чоралар кўрилди.


ТАДБИРКОРЛИК ҚИЛА ОЛАСИЗМИ?\n— Қўшни, энди бекор юравермай, тадбиркорлик билан шуғулланмоқчиман, — деди Камол қўшниси Иззат акага. — Кеча уйимизга келган банк ходими бунинг қийин эмаслиги, бундан каттагина даромад келишини ҳаётий мисоллар билан яхши тушунтириб қўйди. Хуллас, банкдан кредит олиб, анави қияликдаги еримда мевали боғ яратаман. Ҳовлим ҳам каттагина, балки иссиқхона ҳам қурарман. Озгина ҳаракат қилинса, каттагина даромад топиш мумкин экан, қаранг...\nЯқинда Миллий матбуот марказида «Агробанк» АТБ томонидан «Халқ билан мулоқот ва инсон манфаатлари йили»да амалга ошириладиган ишларга бағишлаб ўтказилган матбуот анжуманида қатнашдим.\nМазкур банкнинг Жисмоний шахсларни кредитлаш бўлими бошлиғи Ўткиржон НЕГМАТОВ банк ходимлари томонидан аҳолини тадбиркорликка жалб қилиш, уларнинг ишбилармонлик соҳасидаги билим ва тажрибаларини ошириш, ташкилий ва молиявий жиҳатдан қўллаб-қувватлаш юзасидан тадбирлар ишлаб чиқилганини айтди. Тадбирга 2132 нафар банк ходими жалб этилибди. Бундан мақсад, оддий аҳолини иш билан таъминлаш, уларни тадбиркорликка жалб қилиш орқали оладиган даромадини ошириш. Банк ходимлари ҳар бир хонадонга кириб, уларнинг тадбиркорлик билан шуғулланиш борасидаги имконият ва шароитларини ўрганмоқда.\n— Кредитга эҳтиёжи бор оила вакилларининг бизнес-лойиҳалари банк мутахассислари томонидан қисқа муддатларда кўриб чиқилиб, тегишли ҳужжатларни расмийлаштиришда, кредит олишда яқиндан кўмак берилмоқда, — дейди банк ходими. — Мисол учун, 764 хонадонга шахсий томорқада қишлоқ хўжалик маҳсулотлари етиштириш учун 5 миллиард 399 миллион, 75 та янги тадбиркорлик субъектлари ташкил этилиб, уларга 2 миллиард 858 миллион сўм миқдорида кредит ажратилди.\nСут етиштириш бўйича банкнинг намуна лойиҳаси\n(оддий ва тахминий ҳисоб-китоб)\nБир бош серсут зотдор қорамол сотиб олиб бозорга сут олиб чиқишни кўзлагансиз. Бундай қорамол ўртача 8 миллион сўм туради, дейлик. Энди унга озуқа-ем харажатини қўшиш керак. Қорамол бир кунда ўртача 7,5 килограмм ем ейди, дейлик. 1 килограмм емни эса 800 сўмдан ҳисоблаймиз. Демак, 1 кунда 6000 сўмлик ем кетади. Уни 365 кунга кўпайтирамиз, натижа эса 2 миллион 190 минг сўм чиқади. Бунга кимёвий дори ва бошқа ҳаражатлар ҳам қўшилиши керак — ўртача 200 минг сўм. Банкдан олинган кредитнинг 9 фоизлик йиллик суммаси ҳам қўшилади, бу 745 минг сўмни ташкил этади. Шунда олинган кредит билан бирга жами йиллик харажат 11 миллион 135 минг сўмни ташкил этади. Энди 1 бош сигир бир кунда 15 литр сут беради, дейлик. Уни 1 литр сутнинг ўртача нархи 3 минг сўмга кўпайтирсак, кунига 45 минг сўм келиб чиқади. Демак, бунда 9 ой ичида ялпи тушум 12 миллион 375 минг сўмни ташкил этади. Шундай қилиб, сут сотишдан олинган ялпи тушум (12 375 000 сўм)дан жами йиллик харажат (11 135 000 сўм) айирилади. Қолган 1 миллион 240 минг сўм эса соф фойдани ташкил этади. Кўриб турганингиздек, кредитдан бемалол бир йилга етмай ҳам қутулиш мумкин. Яна қорамол ва бузоғи ўзингизга қолади. Бундай қорамол сотиб олиш учун кредит 3 йилга 6 ойлик имтиёзли давр билан берилади.


Россиялик оила ёнғиндан қутилиш мақсадида бешинчи қаватдан сакради\n14:19 / 25.05.2016\nРоссиянинг Владимир области Струнино шаҳрида драматик ҳодиса рўй берди. Гап шундаки, бу ерда бутун бошли бир оила, кўпқаватли уйнинг 4 қаватида юз берган аланга домидан қутилиш учун, пастга сакрашга қарор қилган. Қўшнилар, пастда гилам тортиб туришган, бир неча киши эса, фожеа билан тугаши мумкин бўлган даҳшатли воқеани мобиль телефонига муҳрлашга ҳам улгурган.\nДастлаб, оила бошлиғи кўкрак сути ёшидаги болани пастга улоқтирган. Сўнгра ундан каттароғи гилам тутиб турганлар томон ташланган. Шундан сўнг, болаларнинг онаси ерга сакраган. Оила бошлиғи сакраш чоғида бироз омадсизликка учраган, у гилам четига тушгани боис, жароҳат олган. Ўт ўчирувчилар эса, жароҳатланган киши шифохонага олиб кетилгач, воқеа жойига етиб келишган. Улар, гувоҳларнинг сўзларидан сўнггина, нима юз берганидан хабардор бўлишган.\nФавқулодда вазиятлар вазирлиги, оила бошлиғининг совуққонлигини эътироф этган ҳолда, сакраш фожеа билан тугаши ҳам мумкин бўлганини қайд этган. Чунки, сакраганлар биринчи қават соябонига келиб урилишлари эҳтимоли катта эди. Айни вақтда, улар тўртинчи қаватда содир бўлган ёнғиндан чиқаётган тутундан ҳалок бўлишлари ҳам мумкин эди, дейишган фавқулодда вазиятлар вазирлиги вакили. Маълум бўлишича, ёнғинга қўшни аёлнинг таом тайёрлашда йўл қўйган хатоси сабаб бўлган, деб хабар қилмоқда "Россия 24" телеканали.


Ислом Исмоилов Аброр Пирриевга: "Кимгадир маслаҳат бергингиз келса, жамоангиз бош мураббийига маслаҳат беринг!" / CHAMPIONAT.asia\n15:00"Пахтакор" - "Қўқон-1912". Ўзаро ўйинларда тўпурар кимлигини биласизми? 2 14:50Спортчилар ижтимоий тармоқларда 0 14:40"Қўқон-1912" жамоасининг Тошкентдаги саккизинчи уриниши омадли чиқадими? 4 14:37К-лига. "Канвон" - "Ульсан Хёндэ". Асосий таркиблар маълум 0 14:23Асенсио Зидан бош мураббийликда қолса, "Реал"дан кетади 3 14:19ЖЧ-2022 саралаши. Миллий терма жамоамиз қайси стадионда ва соат нечида ўйнаши маълум 11 14:09Лапорт испан фуқаролигини олди. У терма жамоа либосида Евро-2020да ўйнаши мумкин 0 14:06Рауль, Гвардиола, Батистута — Қатарлик шайхларни "соғган" юлдузлар 13 13:54АПЛда ЕЧЛ йўлланмаси учун кураш 6 13:08Агуэро "Манчестер Сити" тарихида энг кўп сорвин ютган ўйинчига айланди 7 12:53"Сўғдиёна" - "Андижон" учрашувидан ГАЛЕРЕЯ 2 12:40Мессини "Барселона" таклиф этган янги шартнома қониқтирди 14 12:17Вазирлар Маҳкамаси қарори билан ўзбек клублари яна давлатга қайтарилди 88 12:06Симеоне Гризманнинг "Атлетико"га қайтишини хоҳламоқда 7 12:01"Спортинг"га 19 йилдан кейин Португалия чемпионлигини келтирган ўйинни томоша қилинг 1\nИслом Исмоилов Аброр Пирриевга: "Кимгадир маслаҳат бергингиз келса, жамоангиз бош мураббийига маслаҳат беринг!"\nТеглар : Ислом ИсмоиловАброр Пирриев ЛокомотивТурон\n"Турон" клуби устози Ислом Исмоилов "Локомотив" шифокори Аброр Пирриевга жавоб қайтарди.\nОлдинроқ Аброр Пирриев телеграмдаги ўз каналида Исмоиловнинг кечаги гаплари борасида фикр билдирганди.\nИслом Исмоилов фейсбукдаги ўз саҳифасида қуйидагиларни ёзиб қолдирди: "Ҳурматли Аброр Пирриев, сиз футболчиларингизни соғлиғини ўйланг. Сиз футбол ичида фаолият юритиб туриб мураббийлар ҳақида фикр билдириш сизга эмас. Ўзингизни ишингиз билан шуғулланинг. Кимгадир маслаҳат бергингиз келса жамоаингиз бош мураббийига маслаҳат беринг!".\n15 мар 14:03:11\nТаржимаси киссип утир сен деган\n15 мар 14:04:26\n"Давлат жуни билан ўзингни шахсий жунингни аралаштирма" дейиг керак эди ўзи.\n15 мар 14:06:19\nMana haqiqiy erkak aka addushiy hurmatdasiz mana asl basharasi bizi futbolni ming rahmat aka sizga\n15 мар 14:01:44\nОтветни емони буптию-а, койил!\nБизда халк куллаган керак эмас, "коринбой"лар куллагани маъкул. Очиги Ислом Исмоиловга кейинги фаолияти кийинрок кечиши мумкин. Кечаги вокеалардан кейин УФАга булган халк ишончи янаям камайди. Диёрдан илтимос уйин натижасини бекор килиб икки жамоага 1 очкодан бериш керак, ёки кайта ташкил килишга харакат килса яхши булармиди.\n15 мар 14:47:11\nИсломбой Укам яшанг, инттервю бердиз эшиттик, факат у́зингизни хам ку́шиб гапирмабсизда, Нодир Кузибоев бн татализаторга жамоангизни ютказишига пул тикканизни ва умуман кингир ишлани ху́пам килганларизни ку́шиб гапириб у́тмабсизда. Фаргона футбол мухлисларини мана неча йилдирки алдаб келаётганларингизни айтмапсиз. Фаргона каргаган пайтлани айтмапсиз. Айтиш кк эди. Майли нима бу́лганда хам огиррок бу́лаверинг Укам,,,,,. Аброр Пирриев тогри маслахат берибтила, Отангиз бермаган маслахатни берибтилар, Саломатликни асранг укам\n15 мар 14:09:56\nИсломжон узр. Сен гапирма. Сенинн отанг Пахтакор мураббийи булганда, бундан баттар ноинсофликлар булган бошка жамоаларга. Хеч ким жирилламаган. Сен шу инсоннинг нонини еб катта булгансан. Энди алам киляптими. Аввал уша уйинларни куриб чик. Уларга алам килмаганми\nДемак Ислом Мурод Исмоиловни угли эканда, койил-э сиз биз мухлислар хотирасидан хеч нимани учириб булмайди.\n15 мар 14:19:25\nБуниси вообще ортикча лекин. Хурматни саклаган холда гапириш керакмиди. Мухлислар ишириб юборди бу болани. Эртага футболдан кетсанг, Туронни битта мухлиси олдинга нон кутариб борармикан курамиз.\nБу бола хам бекорга гапиргани йўқ қилган мехнатига ачиняпди, иккита турдан буён кўрсатган натижасига турон рахбарлари навбахорга ўхшаб ишдан олиб ташласа сиз хам иккита нон еўтариб бормайсиз.\n15 мар 14:16:26\nНо холис сифатида айтаман Нефтчи-Турон ўйинида хакам 2-пенальтини бериш керак эди. Қайтар дунё бу дунё деб шунга айтишса керакда\nБилмадим кайси жамоа болельщики сиз, лекин бу ерда Нефтчи билан Турон у́ртасида уруш чикаришга урунмен. Турон, Нефтчи, Ку́кон ва Истиклол, хаммаси Фаргона вилоятининг "мужик" жамоалари ва биз хамма жамоамизни ку́ллаб-куватлаймиз.\n15 мар 14:04:27\nRosta shifokor borib iwini qilsin kecha emotsa da jahil da aytadi da bowga teysa penalti beryabti tupoy\n15 мар 14:44:33\nТугриси кечадан бери укиб езгим келмай турганди. Биринчидан узинг кеча жужадан чиккан тухумсан. Иккинчидан, иккинчи лигадан биринчи лигага, биринчи лигадан про лигага чиккан пайтларинг. И пролигада пайтинг килган зарядларинг эсингдан чиккан шекилли. Баьзи командаларни худди шу аснода кон какшатгансан. Энди узингга екмай колди. Сенмас, даданг хам Пирриевчалик булиб ол. У сенга акл ургатмади. Просто маданиятли бул деди холос. Паст инсонлигингни билдириб куйяпсан холос укам. Обруни шаллакилик билан йигмайди. Мени фикримга жавоб езменглар илтимос.\n15 мар 14:24:21\nҲудди шундай!!! Жуда тобидаги фикрлар! Сўнгги жумлаларнинг синоним сифатини ҳам ижозатингиз билан келтириб ўтсам, яъни: "Кўрпангга қараб оёқ узат" дейишадими? Ислом Исмоилов эҳтиросга берилди, тўғри, аммо бежизга эмасди..."Локомотив" медикига соғлик тилаймиз.\nШу билан бирга, ҳурматли мураббийларимиз ва бошқа футбол вакилларимиз массмедиа вакилларига интервью бераётганларида ҳар қандай ҳолатда ҳам бир оз босиқроқ бўлишлари, дипломатия ва этика меъёрларига амал қилишлари лозим. Чунки, уларни минглаб, ўн минглаб инсонлар кузатишади. Керак бўлса, уларнинг орасида ўзини жабрдийда қилиб кўрсатадиган сўзамолларга яхшигина сабоқ бериб қўядиганлари сон мингта!!!\n15 мар 14:06:15\nIslomjon aka malades yana ham o‘zingizni bosibg‘gapirdingiz aka\n15 мар 14:19:54\ntma фойдаланувчининг фикрига жавоб бериш\nСал узингни босиб олиб гапиргин тугри танбех берибди доктор кооганлархам шу фикрда\nДоктор одам узини ишиниқилсин\n15 мар 14:17:32\nБу гапнинг маъноси қўйидагича бўлади: Яъни Она-тили фани билан айтганда, Қаратқич келишикли, феъл бўлиб келаётган, уюшиқ бўлакли, лабланган ва аксиомага қаратилган, уюшмаган сифатлар йиғиндисдан ташкил топган ва баъзида равишдош туркумига мансуб, ўта ҳиссиётли риторик сўз бўлиб - қисқача маъноси: "Қисиб ўзингни ишингни қил!", дегани.


Мен ютқазсам ҳамма ёзади, аммо мен ҳеч қандай босим сезмаяпман – Умар Нурмагомедов - 17.10.2019, Sputnik Ўзбекистон\nЕнгил вазнда Gorilla Fighting Championship (GFC) чемпиони Умар Нурмагомедов “Россия сегодня” халқаро ахборот агенлигида ўтказилган матбуот анжуманида акасининг... 17.10.2019, Sputnik Ўзбекистон\n17:19 17.10.2019 (янгиланди: 14:36 20.11.2019)\n© Sputnik / Нина Зотина / Фотобанкка ўтишЧемпион GFC в легчайшем весе и соучредитель промоушена GFC Тагир Уланбеков (слева) и чемпион Gorilla Fighting Championship (GFC) в полулегком весе Умар Нурмагомедов во время пресс-конференции бойца смешанного стиля, чемпиона абсолютного бойцовского чемпионата (UFC) в легком весе Хабиба Нурмагомедова в Международном мультимедийном пресс-центре МИА "Россия сегодня" в Москве.\nЕнгил вазнда Gorilla Fighting Championship (GFC) чемпиони Умар Нурмагомедов “Россия сегодня” халқаро ахборот агенлигида ўтказилган матбуот анжуманида акасининг машҳурлиги унга қандай таъсир қилиши ҳақида саволга жавоб берди.\nUFC чемпиони Ҳабиб Нурмагомедовнинг амакиваччаси Умар билан бирга ноябрда Тошкентга келади, у ерда GFC жанглари ўтказилади.\nМатбуот анжуманида Умар Ҳабибга тенглашишга ҳаракат қилиш, бироқ ҳеч қандай босимни сезмаётганлигини айтди.\n“Албатта, бугун Ҳабиб яккакураш билан шуғулланаётган миллионлаб ўсмир ва ёш спортчиларга намуна бўлди. У ҳам мен учун ўрнак. Мен ютқазсам, Ҳабибнинг укаси ютқазди деб барча газеталар ёзишини биламан. Бу эса мени кўпроқ ишлашга, машқ қилишга ундайди. Аммо мен ҳеч қандай босимни сезмаяпман”, - дейди Умар.\n23 ноябрда Тошкентдаги Humo Arena'да GFC20 турнири ўтказилади. Бу мусобақа Ҳабиб Нурмагомедов томонидан уюштирилади. Асосий жанг Ҳабибнинг укаси Умар ва Никита Чистяков ўртасида бўлади.\nБугун “Россия сегодня” халқаро ахборот агентлигида россиялик ММА жангчиси, UFC мутлақ чемпиони Ҳабиб Нурмагомедовнинг матбуот анжумани ўтказилди. Унда чемпионнинг укаси Gorilla Fighting Championship чемпионлари Умар Нурмагомедов ва Тагир Уланбеков ҳамда Premier Beverages директорлар кенгаши раиси Игорь Ким иштирок этди.\nУмар Нурмагомедов: о моем проигрыше напишут все, поэтому надо пахать и бороться


Буш маъмурияти Либерияда тинчлик ўрнатиш миссиясида қатнашиш масаласини кўриб чиқмоқда.\nЛиберия озодликка чиққан Америка қуллари томонидан бундан 150 йил аввал асос солинган Ғарбий Африка давлатидир. Либерия пойтахти ўша пайтдаги АҚШ президенти Жеймс Монро шарафига Монровия, деб аталган.\nЛиберияда бир неча йиллардан бери фуқаролар уруши давом этаëтгани оқибатида юз минглаб одам ҳалок бўлди. Чоршанба куни АҚШ президенти Жорж Буш Вашингтон Ғарбий Африка мамлакатида тинчлик ўрнатиш учун барча имкониятларни кўриб чиқаëтганини маълум қилди.\n“Либерияда тинчлик ва барқарорлик ўрнатилиши учун Чарлз Тэйлор дарҳол истеъфо бериши керак”, - деди Буш.\nЛиберия президенти Чарлз Тэйлор халқаро трибунал томонидан уруш жиноятлари содир этганликда айбланмоқда.\nҚуролли гуруҳлар ва ҳукумат кучлари ўртасида тўқнашувларни тўхтатиш келишуви тузилгани туфайли, ҳозирча Монровияда нисбатан осойишталик ўрнатилган. Аммо, агар халқаро ҳамжамият жиддий чоралар кўрмаса, бу мамлакатда гуманитар фожиа юз бериши мумкин.\nБМТ Бош котиби Кофи Аннан Либерияга АҚШ етакчилигидаги халқаро тинчлик ўрнатувчи кучларни жўнатишга чақирмоқда.\nПрезидент Буш АҚШ Давлат котиби Колин Пауэллга Либерияда тинчлик ўрнатиш режасини ишлаб чиқиш учун Аннан билан бирга ишлаш тўғрисида топшириқ берганини маълум қилди.\n“Мен АҚШ Давлат котибига Либериядаги кескин вазиятни ҳал этиш масаласини Аннан билан кўриб чиқиш ҳақида кўрсатма бердим. Либерия аҳолиси азият чекаëтганидан ҳавотирдамиз. Аммо ҳозир мамлакатда тўқнашувлар тўхтатилган”, - деди Буш.\nМаълумотларга қараганда, Америка Либерияда тинчлик ўрнатиш ишлари учун тахминан 2,000 аскар жўнатиши мумкин. Аммо Колин Пауэллнинг қайд этишича, Африка мамлакатлари Либерияга қанча қўшин юбориши ҳозирча аниқ эмас.\nМаълумки, ҳозир Афғонистонда 10,000, Ироқда эса 150,000 Америка қўшинлари ўрнатилган. Шунинг учун, дейди номи ошкор этилишини истамаган Пентагон расмийси, Мудофаа вазири Доналд Рамсфелд Америка қўшинларини Либерияга жўнатиш режасига қаршилик кўрсатмоқда.\nБироқ кузатувчилар фикрича, Американинг Либерияда тинчлик ўрнатиш ҳаракатларида қатнашиши президент Бушга сиëсий муваффақият келтириши мумкин. Оқ уй раҳбари келаси ҳафта Жанубий Африка республикаси ва Угандага сафар қилади.\n“New Yorker” журнали мухбири Филип Гуревичнинг қайд этишича, Буш маъмурияти Ироқда оммавий қирғин қуролларини тополмаганидан кейин, “биз аслида Ироқ халқини озод этиш учун уруш қилгандек”, деб баëнот бермоқда. Мухбир “Америка масалага шундай ëндашар экан, унда Оқ уй нима сабабдан Либерияга ўхшаган мамлакатларда гуманитар фожианинг олдини олишга ëрдам беришга шошилмаяпти”, деган савол қўяди.\nФилип Гуревич Американинг тинчлик ўрнатувчи қўшинларини Либерияга жўнатиши нафақат сиëсий, балки авваламбор гуманитар нуқтаи назаридан ўта муҳим масала эканини гапиради:\n“Минглаб либерияликлар қўшни мамлакатларга қочиб ўтишмоқда. Ўтган йили Фил Суяги Қирғоғи республикасидан Либерияга келган қочоқлар ҳам ëппасига ўз юртига қайтишмоқда”, - дейди Гуревич. У яна қўшимча қилиб, пойтахт Монровия ва Либериянинг бошқа ҳудудларида минглаб одамлар мамлакатни тарк этиш учун тайëрланишаëтганини маълум қилади. Америкалик журналистнинг қайд этишича, аҳолиси 3 миллион одамни ташкил этувчи Либерияда уруш оқибатида 1 миллион киши бошпанасиз қолган.


Ички ишлар вазирлиги Малака ошириш институтининг ИИВ Бухоро академик лицейи филиалида профилактика (катта) инспекторларининг ҳуқуқий билимларини ошириш мақсадида ўқув курслари ўз ишини бошлади.\nБеш кунлик дастур асосида ўтказиладиган ўқув-йиғинига дастлаб, профилактика инспектори лавозимига янги тайинланган ходимлар жалб этилди.\nЎқув курслари машғулотлари академик лицейнинг малакали ўқитувчилари, ички ишлар ва бошқа ҳуқуқни муҳофаза қилувчи органларнинг тажрибали ходимлари томонидан олиб борилмоқда. Машғулотлар давомида ходимлар хизмат фаолияти бўйича касбий ва ҳуқуқий билимларини ошириб, соҳага доир илғор тажрибаларни ўзлаштиряпти.\nЎқув курслари якунида имтиҳонларни муваффақиятли топширган ходимларга сертификатлар берилади.


ЎзА - Одил судлов: фуқароларимизда судга бўлган ишонч ошдими ?\nЭнг асосийси, суд идорасига келган ҳар бир шахс Ўзбекистонда адолат борлигига ишониш кераклиги, бу Давлат раҳбарининг талаби эканлигини Президентимиз алоҳида таъкидладилар.\nСуд фаолиятига аралашишга ҳеч кимнинг ҳаққи йўқлиги, бундай аралашиш – давлат сиёсатига хиёнат деб баҳоланишига Президентимиз алоҳида урғу бердилар.\nДавлат раҳбарининг одил судловни таъминлаш борасида бундай жонкуярлиги таҳсинга сазовор.\nБу биз судьялардан ўз вазифамизга янада масъулият билан ёндашишимизни талаб қилади.\nПрезидентимиз судлар олдига қўйган талабни бажариш ҳар бир судья фаолиятининг асосий мақсади бўлиб қолиши шарт ва зарур.\nЖиноят ишлари бўйича Тошлоқ туман суди томонидан 2020 йил\n1-ярмида одил судловни таъминлаш борасида муайян ишлар амалга оширилди.\nЖумладан, 68 нафар шахсга нисбатан 58 та жиноят ишлари кўриб тамомланди.\nКўриб чиқилган жиноят ишлари бўйича 50 нафар шахсга нисбатан 41 та иш бўйича айблов ҳукмлари чиқарилган, 18 нафар шахсга нисбатан 17 та ЖКнинг 66-1-моддасида назарда тутилган жиноятлар тўғрисидаги ишлар бўйича жабрланувчилар гумон қилинувчи ёки судланувчилар билан ярашганлиги муносабати билан тугатилган, 3 нафар шахслар 3 жиноят ишлари бўйича ЖКнинг 71-моддасига асосан жазо тайинланмасдан жазодан озод қилинган.\n1 нафар шахсга нисбатан 1 та жиноят ишлари бўйича дастлабки тергов органи томонидан асоссиз қўйилган айбловлар олиб ташланган, 3 нафар шахсга нисбатан 3 та жиноят ишлари бўйича дастлабки тергов органи томонидан асоссиз қўйилган айбловлар енгилроғига қайта квалификация қилинган.\nЖиноят ишлари бўйича суриштирув ва дастлабки тергов олиб боришда йўл қўйилган процессуал қонунбузарликлар бўйича 1 та хусусий ажрим чиқарилган.\nХўш, ушбу ишлар натижасида фуқароларимизда судга бўлган ишонч ошдими, деган саволга бир фуқаронинг Президент виртуал қабулхонасига йўллаган мурожаатидаги жумлани келтирсак...\n«ЖИБ Тошлоқ тумани судида ишловчи судьяларга ўз миннатдорчилигимни билдираман. 2020 йил 26 июнь куни фарзандимнинг иши бўйича суд бўлиб ўтди. Ушбу суд жараёни одилона кўриб чиқилди. Мен бундан жуда хурсандман. Судьяларга катта раҳмат деб қоламан»\nБу - дастлабки тергов органи томонидан асоссиз оғир айблов билан айбланган, суд томонидан ушбу айбловлар асосли равишда бошқа енгилроқ айбловга қайта квалификация қилиниб, суд залида қамоқдан озод қилинган судланувчи З.Т.нинг онаси М.М.нинг мурожаати.\nТўғри, бу билан суднинг фаолиятидан ҳар бир судга иши тушган шахс шундай миннатдор дейишга ҳали эрта. Бироқ, Президентимиз бошчилигида қатъият билан олиб борилаётган суд-ҳуқуқ соҳасидаги ислоҳотлар натижасининг жиноят ишлари бўйича Тошлоқ туман суди фаолиятидаги инъикоси десак, адашмаган бўламиз.\nМамлакатимизда фаолият кўрсатаётган судьялар корпуси Президентимизнинг судлар олдига қўйган талабни, яъни суд идорасига келган ҳар бир шахс Ўзбекистонда адолат борлигига ишонишини таъминлашга қатъий киришган. Албатта, бу жамиятимизда қонун устуворлигини таъминлашда ҳамда барча ислоҳотларимиздан кўзланган мақсадга эришишда муҳим омил бўлади.\nА.Ҳабибуллаев, Жиноят ишлари бўйича\nТошлоқ туман суди раиси


Ҳуқуқбузарликларнинг олдини олишда замонавий ахборот-коммуникация технологияларидан кенг фойдаланиш бўйича чора-тадбирлар тўғрисида Ҳукумат қарори (407-сон, 24.06.2020 й.) қабул қилинди.\nҚарорга мувофиқ, “Маъмурий ҳуқуқбузарлик тўғрисида ягона электрон иш юритув” лойиҳаси босқичма-босқич амалиётга жорий этилади.\nЛойиҳада, жумладан, қуйидагилар назарда тутилади:\nмаъмурий ҳуқуқбузарлик тўғрисидаги ишларни қўзғатиш, кўриб чиқиш ва баённома тузишга ваколатли органлар, судлар ва мажбурий ижро бюроси, шунингдек, бошқа ташкилотларнинг электрон ахборот тизимлари ва маълумотлар базаларини интеграциялаштириш;\nмаъмурий ҳуқуқбузарликка оид иш юритишда фойдаланиладиган процессуал ҳужжатларнинг ягона электрон базаларини шакллантириш;\nмаъмурий ҳуқуқбузарликка оид ишларни юритишда ортиқча босқичларни бекор қилиш ва муддатларни қисқартириш орқали иш юритиш тартибини соддалаштириш.\nИчки ишлар вазирлиги лойиҳани амалга ошириш ва юритиш учун масъул ваколатли орган этиб белгиланди.\nЛойиҳани Тошкент шаҳри ҳудудида амалга ошириш доирасида маъмурий ҳуқуқбузарлик тўғрисидаги ишларни юритишнинг соддалаштирилган тартиби қўлланилади.\nУнга кўра, ваколатли мансабдор шахс ҳуқуқбузарликни аниқлаши билан биргаликда махсус мобиль қурилма (планшет) орқали маъмурий баённомани тузади ва ҳуқуқбузарга ушбу баённоманинг электрон ёки қоғоз шаклини тақдим этади.\nМаъмурий ҳуқуқбузарликни содир этган шахс агар уни ўзи содир этганлигига эътироз билдирмаса, баённомани планшетдаги махсус сканерловчи ускуна орқали бармоқ изларини тушириш йўли ёки электрон график имзоси билан тасдиқлайди.\nШунингдек, ҳуқуқбузарга “Электрон ҳукумат” нинг ягона биллинг тизими орқали масофавий тўлаш имконияти яратилади.\nҚарорда соддалаштирилган тартибда иш юритилмайдиган ҳолатлар ҳам белгилаб берилди.\nЖумладан, соддалаштирилган тартибда иш юритишга ҳуқуқбузар ёки жабрланувчи эътироз билдирганда, ҳуқуқбузарлик учун жаримадан бошқа турдаги жазо назарда тутилган ҳолатларда иш соддалаштирилган тартибда юритилмайди.


Қурилиши битмаган меҳмонхона машмашаси - Huquq.uz\nҚурилиши битмаган меҳмонхона машмашаси\n18:00 - 29.04.2021\nДавлат мулкини бошқариш давлат қўмитаси (ҳозирги Давлат активларини бошқариш агентлиги) Андижон вилояти ҳудудий бошқармаси, «Ahmad biznes» МЧЖ ва вилоят давлат солиқ бошқармаси ўртасида 11-олди-сотди шартномаси тузилган. Унга кўра сотувчи Андижон шаҳар Бобур шоҳкўчаси 45-уйда жойлашган 380 ўринли қурилиши тугалланмаган меҳмонхонани жамиятга сотган. Шартномага кўра жамият объект учун сотувчига 280 млн. сўм тўлаши ҳамда икки йил мобайнида объектга қурилиш-монтаж ишлари учун 1 млрд. 50 млн. сўм инвестиция киритиши лозим бўлган.\n2009 йил 19 ноябрда сотувчи харидорга объектга нисбатан мулкий ҳуқуқни тасдиқловчи 11-давлат ордерини берган. Шундан сўнг 2010 йил 22 январда жамият ва «Dream house» МЧЖ (янги мулкдор ёки МЧЖ) ўртасида шартнома тузилган бўлиб, унга кўра харидор инвентарь қиймати 520 млн. 370 минг 285 сўм бўлган низоли объектни таъсис шартномасига асосан жамият низом жамғармасига улуш сифатида топширган.\nСотувчи ўтказган мониторингда объектда меҳмонхона фаолияти йўлга қўйилмагани, у давлат комиссияси томонидан фойдаланишга қабул қилинмагани ҳамда бинонинг асосий қисмидан фойдаланилмаётгани аниқланган. Шундан кейин сотувчи Андижон туманлараро иқтисодий судига даъво аризаси билан мурожаат қилиб, тарафлар ўртасида тузилган олди-сотди шартномалари ва давлат ордерини ҳақиқий эмас деб топишни ва объектни ҳокимлик балансига ўтказишни сўраган.\nБиринчи ва апелляция инстанцияси судлари даъвони қаноатлантириб, тарафлар ўртасида тузилган шартномалар ҳамда давлат ордерини ҳақиқий эмас деб топган. Олий суд иқтисодий ишлар бўйича судлов ҳайъатининг қарори билан қуйи инстанция судининг қарорлари ўзгартирилиб, жамият тўлаган 280 млн. сўм ва объектга киритилган 1 млрд. 138 млн. 900 минг сўм инвестиция даъвогардан жавобгарга ундирилиши белгиланган.\nМазкур суд қарорларининг қонунийлиги Бош прокуратура томонидан иқтисодий иш ҳужжатлари билан ўрганилди. Маълум бўлишича, судлар жамият объектда меҳмонхона фаолиятини йўлга қўйиш мажбуриятини бажармагани учун 2009 йилдаги мулкий ҳуқуқни тасдиқловчи давлат ордерини ҳақиқий эмас деб топган ва ушбу ордер ҳақиқий эмас деб топилгани сабабли 2007 йилдаги олди-сотди шартномаси ҳамда кейинги шартнома ҳам ҳақиқий эмаслиги ҳақида нотўғри хулосага келган.\nЧунки мулкий ҳуқуқни тасдиқловчи давлат ордерининг ҳақиқий эмас деб топилиши ундан олдин тузилган шартноманинг ҳақиқий эмаслигини келтириб чиқармайди. Юқоридагиларни инобатга олиб, Бош прокуратура томонидан суд қарорига нисбатан протест келтирилган.\nОлий суднинг қарори билан юқоридаги суд қарорлари ўзгартирилиб, даъвогарнинг олди-сотди шартномасини ҳақиқий эмас деб топиш ва ҳақиқий эмаслик оқибатини қўллаш ҳақидаги даъвосини рад қилиш ҳақида янги қарор қабул қилинди ва прокурор протести қаноатлантирилди. Шу тариқа тадбиркорнинг ҳуқуқлари тикланди.


2021 йилда тижорат банкларининг кредит қўйилмалари умумий ҳажми 18 фоизга ўсди\nАсосий/Сўнгги янгиликлар/2021 йилда тижорат банкларининг кредит қўйилмалари умумий ҳажми 18 фоизга ўсди\nНашр қилинган сана: 24.01.2022 19:20\nКредит қўйилмалари миқдорига кўра, энг йирик ўнта банкнинг кредит портфели йиғиндиси 281,54 трлн. сўмни ёки жами банк тизими кредит қўйилмаларининг 86,3 фоизини ташкил қилмоқда. Кредит портфели бўйича етакчи ўнликда 9 та давлат улуши устувор банклар ва Hamkorbank жой олган.\n2021 йилда кредит қўйилмаларининг миқдорий жиҳатдан энг кўп ўсиши Ўзмиллийбанк (+8,44 трлн. сўм), Агробанк (+7,26 трлн. сўм), Ипотека-банк (+4,74 трлн. сўм), Қишлоқ қурилиш банк (+3,67 трлн. сўм), Капиталбанк (+3,58 трлн. сўм), Асакабанк (+3,56 трлн. сўм) ва ЎзСҚБ (+3,25 трлн. сўм) ларда кузатилди.\nКредит портфелининг 2020 йилга нисбатан жадал ўсиш суръатлари TBC Bank, Anorbank, Садерат банк, Капитал банк, Tenge Bank ва Давр банкларда кузатилган. Шу билан бирга, Ўзагроэкспортбанк (-58,7%), Hi-Tech Bank (-34,2%), Пойтахтбанк (-27,0%), Туркистонбанк (-7,9%) ва Универсалбанк (-3,3%) ларнинг кредит портфелида камайиш кузатилган.\nТижорат банклари жами кредит портфелининг миллий валютадаги қисми 163,72 трлн. сўмни ёки жами портфелнинг 50,1 фоизини ташкил қилмоқда. Саккизта банкнинг кредит портфелида миллий валютадаги кредит қўйилмалар улуши 50 фоиздан камни ташкил қилади. Булар — КДБ Банк Ўзбекистон (18,5%), Асакабанк (27,9%), Ўзмиллийбанк (29,7%), Ўзсаноатқурилишбанк (34,9%), Зираат банк Ўзбекистон (37,8%), Тенгебанк (39,7%), Туронбанк (42,0%), Туркистонбанк (49,6%)лардир. Шунингдек, Anorbank, TBC Bank, Ўзагроэкспортбанк ҳамда Садерот банкларнинг кредит портфели 100 фоиз миллий валютада шаклланган.\n2020 ва 2021 йил якунлари бўйича тижорат банкларининг кредит қўйилмалари, шу жумладан миллий валютадаги кредит қўйилмаларининг солиштирма билан қуйидаги жадвалда танишишингиз мумкин.


Хитой Беларусни Европа Иттифоқи санкцияларидан ҳимоя қилиб чиқди | Qalampir.uz\nХитой Беларусни Европа Иттифоқи санкцияларидан ҳимоя қилиб чиқди\nОлам\t22 Июнь 14:25 4989\nХитой ҳукумати Европа Иттифоқининг Беларусга қарши бир томонлама санкциялар пакетига қарши. Бу ҳақда бугун, 22 июнь куни Хитой Халқ Республикаси ТИВ расмий вакили Чжао Лицзянь маълум қилди.\n“Биз халқаро муносабатларда таҳдидлар ва бир томонлама санкцияларни қўллашга қатъий қаршимиз. Хитой Беларусь ички ишларига ташқи кучларнинг аралашувига қарши”, дейди Чжао Лицзянь.\nХитой дипломатининг сўзларига кўра, Европа Иттифоқи Беларусь суверенитети ва унинг ижтимоий-иқтисодий ривожланишининг ўзига хос хусусиятларини ҳурмат қилиши керак.\n“Беларусь халқи ўз кучи билан мамлакатнинг сиёсий ва ижтимоий барқарорлигини таъминлашга қодир эканига ишонамиз. Халқаро ҳамжамият эса ушбу масалада ўзининг конструктив ролини ўйнайди, деб умид қиламиз”, дея хулоса қилди у.\nЭслатиб ўтамиз, Европа Иттифоқининг Ташқи ишлар вазирлари даражасидаги кенгаши кеча, 21 июнь куни Беларусь иқтисодиётининг еттита соҳасига қарши иқтисодий санкцияларни жорий этиш тўғрисида келишувга эришди. Европа Иттифоқи дипломатиясининг бошлиғи Жозеп Боррелнинг таъкидлашича, Минскка қарши чораларни муҳокама қилиш жорий йилнинг 24-25 июнь кунлари иттифоқ давлатлари раҳбарларининг йиғилишида давом этади.\nҚайд этиш керакки, Европанинг Беларусга қарши санкциялари тўртинчи тўплами мамлакатнинг 86 жисмоний ва юридик шахсларига қаратилган. Ушбу тўплам 2021 йилнинг бошида тайёрланган. Бироқ Ryanair самолётининг Минск аэропортига мажбурий тарзда қўндирилгани ва мухолиф блогер Роман Протасевичнинг Беларусь махсус хизматлари томонидан ҳибсга олингани санкциялар тўпламининг амалиётга тадбиқ қилинишини тезлаштириб юборди.\nТаъкидлаш керакки, ўз навбатида Россия ҳам Беларусга санкциялар жорий қилинадиган бўлса, Москва қараб турмаслигини маълум қилганди.\nБеларусда ички сиёсий муҳитнинг бузилиши\nСўнгги вақтларда Беларусда ички сиёсий мувозанат бузилган. Бунинг илдизи 2020 йилнинг август ойида мамлакатда бўлиб ўтган президентлик сайловларига бориб тақалади. Сайлов натижаларига кўра, 80 фоиз овоз билан Беларусни 1994 йилдан бери бошқариб келаётган Александр Лукашенко ғалаба қилди. Бироқ ушбу натижалар аҳолининг катта қисмида шубҳа уйғотди ва мухолифатнинг чақируви билан мамлакатда намойишлар бошланди. Бир неча ой давом этган митинг ва маршлар ҳеч қандай фойда келтирмади. Лукашенко ҳокимиятни ўз қўлида сақлаб қолди. Мухолифат ҳамда унинг кўплаб тарафдорлари эса Польша, Литва каби Европа давлатларига қочиб кетди ва у ердан сиёсий бошпана топди.\nRyanair билан боғлиқ ҳолат\n27 Сентябрь 14:01 40464\n26 Сентябрь 18:14 34456\n27 Сентябрь 18:20 24898\n28 Сентябрь 16:31 22042\n26 Сентябрь 19:41 17284


«Солиқ ва божхона хабарлари» газетасининг 2013 йил 19 ноябрь 46-сони - Gazeta.Norma.uz\n«Солиқ ва божхона хабарлари», №46, 2013й. 19 ноябрь\nТошкент ахборот технологиялари университетининг «Электрон ҳукумат» ўқув марказида «Электрон ҳукумат» тизимини жорий этиш ва унинг самарали фаолият юритиши бўйича давлат органлари ходимлари учун ташкил этилган дастлабки ўқув курси очилди.\nМолиявий ҳисобот халқаро стандартлари (МҲХС) ва Халқаро аудит стандартларининг (ХАС) Кузги ўқишлари ўтказилди. Ўзбекистон бухгалтерлар, аудиторлар ва маслаҳатчилар федерацияси (ЎзБАМФ) ташкил этган, долзарб мавзулардаги тақдимотлар туркумидан иборат бўлган уч кунлик семинар-марафонда Федерациянинг юздан ортиқ аъзоси, аудиторлик ташкилотлари ва тижорат банкларининг вакиллари иштирок этдилар.\nПахта кампанияси вақтида корхонамизнинг бир неча ходими пахта йиғим-теримига юборилди. Улар бунда олган даромадларига солиқ солинадими?\nСамарқанд шаҳри кенгайтирилгач, бизнинг манзил шаҳар ҳудудига ўтказилди. Самарқанд шаҳар солиқ хизмати ходимлари шаҳарда ягона ер солиғи тўланмайди деб бизни ягона солиқ тўловига ўтказишмоқчи. Шу тўғрими?\nЎзбекистон бухгалтерлар, аудиторлар ва маслаҳатчилар федерацияси Халқаро молия корпорацияси томонидан амалга ошириладиган дастурлардан бири доирасида тижорат банклари ходимлари учун «Банк хатари асослари» деб номланган бир қатор тренинглар ўтказди.\nСеминарда ЯСТ ҳисоб-китоби масалалари ҳамда кичик бизнесга солиқ солишнинг бошқа муҳим ва долзарб жиҳатлари муҳокама қилинди.\n"Кичик бизнес ва хусусий тадбиркорлик субъектларининг экспортини қўллаб-қувватлаш" жамғармаси 120 дан зиёд кичик бизнес ва хусусий тадбиркорлик субъектларига маҳсулот ва хизматларни хорижий мамлакатлар бозорига олиб чиқишда, экспорт шартномаларини тузиш ва ваколатли органларда рўйхатдан ўтказишда, шунингдек зарур лицензия ва сертификатлар олишда амалий кўмак берди\nКорхона Ўзбекистон норезиденти билан импорт қилинган ускунани ижарага олишга контракт тузди. Контракт ана шу ускунани харид қилишга янги шартнома тузилиши муносабати билан бекор қилинди. Бунда ускуна 31-божхона режимидан 40-режимга ўтказилмади. Ускуна Ўзбекистон ҳудудида. Бунда ишлар, хизматлар импортидан ҚҚС солинадиган оборот юзага келадими?\nАгар воситачилик шартномаси бўйича биз ҳисоботни ойда 1 марта тақдим этишни келишиб олган бўлсак, ҳар 5 кунда ҳисобот тузишимиз шартми?\nИнтерактив хизматлар жорий этилиши билан у ёки бу ҳужжат учун навбатда туриш вақти қисқариши, анча катта ҳажмдаги ишни давлат солиқ инспекциясига бормасдан туриб интерактив режимда бажариш мумкин бўлиши режалаштириляпти.\nЎзбекистон резиденти бўлган компаниямиз ишлаб чиқаришимиз учун қозоғистонлик хом ашё етказиб берувчига қарз бериш имкониятига эга. Алматидаги масъулияти чекланган ширкати (МЧШ) бизга қарз бўйича мўмай фоизларни таклиф этяпти. Ушбу даромадга Қозоғистонда қандай солиқ солинади?\nОта-оналар овқат учун пулларни 100 фоиз мактабга тўлаб беришади. Ҳозирда бу тўловларни ота-оналар тўғридан-тўғри корхонамиз ҳисобрақамига тўлаб беришни исташмоқда. Бу тўловларни ўз ҳисобимизга кирим қилиб, мактаб болаларига иссиқ овқат тайёрлаб бериш хизматини кўрсатишимиз тўғрими?\n«NORMA» профессионал ривожланиш маркази ноёб лойиҳани амалга оширишга киришди – бухгалтер малакасини оширишнинг масофали курсини ишга туширди. Унинг биринчи модули – «Бухгалтерия ҳисобига кириш» ўз ичига назарий материални олган, иккинчи модуль – «Амалиётчи бухгалтер» бухгалтерияни юритиш амалиётига асосланган.


Рим папасининг автомобили аукционда 300 минг долларга сотилди » Скачать музыку бесплатно новинки музыки 2016-2017\nКомментариев: 0 Просмотров: 309 Дата: 3-04-2016, 15:44 Рим папаси Франциск ўтган йилнинг сентябрида АҚШга ташрифи чоғида Нью-Йоркда ҳаракатланган Fiat 500 автомобили аукционда 300 минг долларга сотилди. Rai News 24 янгиликлар каналининг хабар беришича, машина Нью-Йорк архиепархияси томонидан сотувга қўйилган, ундан тушган маблағ католик мактаблар заруриятлари ва бошқа хайрли мақсадларда сарфланади. Харидор Нью-Йорк архиепископи кардинал Тимоти Долан билан учрашиши мумкин», деб хабар беради Avvenire католик нашри. Мутахассисларнинг таъкидлашича, Fiat 500 нинг охирги нархи бозор нархидан 10 баробар қиммат. ОАВда Франциск АҚШга ташрифи чоғида жуда камтарона ҳаракат воситасини танлаганлиги анча муҳокамага сабаб бўлган эди. Бундан ташқари, бундай танлов Италия учун аҳамиятлидир. Италия учун 1957 йилда ишлаб чиқарилган Fiat 500 тарихий модели урушдан кейинги саноат ривожининг тимсолидир. 2007 йилда Fiat машҳур моделнинг янги версиясини ишлаб чиқарди. Манба: Kun.uz - деб хабар бермоқда Carzone.uz нашри.


Ўзнет ёки Ўзбекча гапирамиз – Davronbek's blog\nЁ аслинг каби кўрин, ё кўринганинг каби бўл. Ж.Румий\nЎзнет ёки Ўзбекча гапирамиз\nPosted on March 8, 2013 AuthorDavronbekLeave a comment\nЯқинда ўзбек тилидаги интернет ресурслар (Ўзнет) ўсиб келаётган ёшлар ортидан ўзбек тилига ўтиш зарурияти билан тўқнашади. Бу йўлда маҳаллий интернет ҳамжамиятни қандай кўз илғамас тўсиқлар кутиб турипти.\nБу йил интернетнинг ўзбек сегменти очилганига 17 йил тўлди. Бу йилларни кўп жиҳатдан тикланиш йиллари деб аташ мумкин. Аслини олганда ривожланиш босқичи энди бошланаяпти деб айтиш мумкин. Ҳозирда интернетнинг маҳаллий тармоғи – uz ҳудудида ойига ўртача 100 янги доменлар очилмоқда. Бугунга келиб Ўзнетда ҳаммаси бўлиб (2012 йилнинг апрели ҳолатида – муҳаррир иловаси) 14 мингдан бир оз ошиқ сайтлар мавжуд. Аммо уларнинг атига 10 фоизигина ўзбек тилидаги сайтлардир. Бу ҳол бир қатор муаммолар билан изоҳланади, айнан улар ўзбек тилидаги интернет ресурсларнинг ривожини секинлаштирмоқда.\nУзоқни кўзлаган ютади\nЮқорида айтилганидек, Ўзнетдаги сайтларнинг аксарияти бугунда рус тилида. Бунинг мантиқий сабаблари бор албатта. Гап шундаки, биз интернетни рус тили орқали танидик, у биз учун ўзига хос кўприк вазифасини ўтади ва ҳозирда ҳам шундай бўлиб қолмоқда. Шу сабабли тарихан uz ҳудуди рус тилида яратилди ва ривожлана бошлади. Бунинг яна бир сабаби, илк интернетдан фойдаланувчиларнинг кўпчилиги шаҳарда яшовчилар бўлгани ва рус тилини яхши билганидир. Бунинг устига Ўзнетга тамал тошини қўйган ахборот технологиялари мутахассислари ҳам рус тилли эди. Шу сабабли, интернетдан фойдаланувчилар керакли маълумотларни рус тилида .ru ҳудудида ишлашга одатланиб қолишди ва бунда давом этишмоқда.\nЎзбек тилидаги интернет ресурслар асосан охирги бир икки йил ичида фаол ривожлана бошлади. Лекин гап фақат бунда эмас.\nИнтернет реклама соҳасидаги етакчи компаниялардан бири Ledokol Groupнинг директори Дилшод Музаффаровнинг фикрига кўра, ўзбек тилли интернетнинг ривожланиши билан боғлиқ муаммолар умуман интернетнинг ривожига хос бўлган тамойилларга мос келади. Унга кўра, ўзбек тилли интернет ортда қолганлигининг асосий сабаби, унинг бошқалардан кўра кечроқ ривожлана бошлаганидир. Д. Музаффаровнинг сўзларига кўра, яқин икки уч йил ичида ўзбек тилли интернетнинг гуркириб ўсишини кутиш мумкин бўлади. Бунга мамлакат ҳудудларидан бўлган ўзбек тили фойдаланувчиларнинг интернетга қўшилиши, интернетдан фойдаланиш ҳаражатларининг арзонлашуви ва технологияларнинг тараққий топиши ҳам кўмаклашади.\nБу сўзларни Ўзнетнида кечаётган сўнгги тамойиллар билан ҳам қисман тасдиқланади. Гап шундаки, интернетдан фойдаланувчилар сони ортиб бориши баробарида ўзбек тилидаги сайтлар сони ҳам ортиб бормоқда. Масалар, тўлиқ ўзбек тилидаги футболга бағишланган сайтлардан бири www.uff.uz беш йилда оддий чатдан Ўзнетнинг етакчи сайтларидан бирига айланди. Шунингдек, ўзбек тилидаги интернетда оммавий ахборот воситалари (ОАВ), порталлар, таълим ресурслари (www.ziyonet.uz), блоглар (www.fikr.uz), ижтимоий тармоқлар (www.sinfdosh.uz, www.muloqot.uz ) пайдо бўла бошлади. Шунингдек талабалар, ўқитувчилар, шифокорлар ва бошқа кўплаб ихтисослашган порталлар ҳам фаол яратилмоқда. Бугунда барча давлат идоралари сайтларининг ўзбек тилидаги версияси ишлаб турипти. Ўзбек тилидаги Wikipedia қомусидаги (http://uz.wikipedia.org) мақолалар сони секинлик билан бўлсада, ошиб бормоқда. Википедиянинг 2004 йилнинг январ ойида асос солинган ўзбек тилидаги бўлими бугунга келиб 8157 мақола, 23338 бетдан иборат (121 ўрин).\nContent is a king ёки ҳамма гап мазмунда\nУшбу қадим ҳақиқат интернетга нисбатан ишлатилганда ҳам ўзини тўлиқ оқлайди, яъни ўзбек тилидаги ресурсларнинг оммалашмаганлигига уларнинг яратувчилари ҳам кўп жиҳатдан сабабчи.\nГап шундаки, ўзбек тилидаги сайтларнинг кўпчилиги мазмун жиҳатдан саёз. www.uz рейтингининг юқорисидаги 50 сайтниннг деярли ярми – 20 ортиғи файлларни юклаб олишга мослашган кўнгилочар ресурслар (кино, шоу-бизнес, мусиқага бағишланган).\nЎзбек тилидаги энг йирик таълимий ресурс www.ziyoyz.comнинг ташкилотчиси Давронбек Тожиалиевнинг фикрига кўра, ўзбек тилидаги интернет оммалашмаганлигининг яна бир сабаби, ўзбек тилидаги маълумотларнинг ўта озлигида. Айтайлик, ўзбек шоири ҳақидаги бирон маълумотни ўзбек тилидан кўра рус тилида топиш осонроқ. “Бирон керакли маълумотни рус тилида топиш осонроқ экан, уни ўзбек тилида ҳеч ким изламайди”, дея қайд этада Д. Тожиалиев. Бунинг устига ўзбек тилидаги сайтларни ҳеч ким тарғиб қилмайди, ёшлар эса, хорижий “Одноклассники”, “Вконтакте” ва бошқа сайтларда машғул. Ёшларни бир ерга бирлаштира оладиган бирорта ҳам ягона ресурс мавжуд эмас, дейди куюнчаклик билан Д. Тожиалиев.\nМаълумки, ҳар қандай сайт муваффақиятининг калитларидан бири – бу тезкорлик ҳисобланади. Лекин Ўзнетни шу жиҳатдан кўз югуртириб кўрсак, доимий равишда янгиланадиган сайтлар – бу рус тилидаги янгиликларга ихтисослашган сайтлар эканлиги маълум бўлади. Уларнинг ўзбек тилидаги версиялари (агар улар бўлса) эса, одатда, асосий версиядан бир ёки ундан ҳам кўпроқ кун орқада юради ҳамда рус тилидаги сайтларнинг нусхалари ҳисобланади. Шу сабабли, ўзбек тилидаги сайтларда ўзига хос, оригинал мақолалар, янгиликларни топиш мушкул ёхуд деярли мумкин эмас.\n“Uzinfocom” марказининг етакчи мутахассиси Евгений Скляревскийнинг сўзларига кўра, маҳаллий интернет тизимида, шу жумладан ўзбек тилида, маҳаллий янгиликларни ёритадиган ресурслар етишмайди. Масалан, поликлиникадаги шифокорларнинг иш жадваллари, шаҳарда олиб бориладиган қурилиш ишлари, бўлиб ўтиши кутилаётган тадбирлар ҳақида ёзадиган ресурслар. Бундан ташқари, барчани ўзида бирлаштирадиган ягона ижтимоий ресурсга ҳам эҳтиёж бор, токи унга одамларнинг ўзи янгиликлар кирита олсинлар.\nҲолва деган билан оғиз чучимайди\nМасаланинг молиявий томони ҳам ўзбек тилидаги ресурларнинг секинлик билан ривожланаётганлигининг яна бир сабабларидан биридир. Гап шундаки, қоидага кўра кўпчилик интернет ресурслар минимал сарф ҳаражатлар билан бошланади, лекин вақт ўтиши билан ресурсни ривожлантириш учун маблағ талаб этилади. Бу, ресурснинг ихтисослашувидан келиб чиққан ҳолда давлат ёрдами, ёки рекламадан тушадиган пуллар бўлиши мумкин.\nМасалан, ҳозирги пайтда ўзбек тилидаги энг йирик ресурлардан бири – www.ziyoyz.com 2004 йилда ташкил қилинган бўлиб, ўз ишини ўзбек тилидаги бадиий асарларнинг текин кутубхонаси сифатида бошлаган. Сайтнинг асосий мавзулари – маънавият, маърифат, маданият, таълим, ўзбек адабиёти, оила ва жамият. Сайт қошида катта форум ҳам фаолият юритмоқда. Бугунга келиб порталда 8646 илмий-оммабоп, маърифий мақолалар, 1726 электрон китоблар, 1300 зиёд ҳикоялар, 600 ошиқ шоир ва ёзувчиларнинг ижодий биографияси, 15 мингдан ортиқ мақоллар, Ўзбекистон тарихига оид 900 ошиқ суратлар ва бошқа кўплаб маълумотлар жамланган. 2012 йилгача сайт фақат ташкилотчиларнинг маблағлари ҳисобига ривожланган, фақатгина ўтган йили давлат гранти олишга муваффақ бўлган. Аммо бундай лойиҳалар бармоқ билан санарли.\nДавронбек Тожиалиевнинг фикрига кўра, Ўзнетни ривожлантириш учун биринчи барча давлат идораларининг ўзбек тилидаги сайтлари ишини йўлга қўйиш керак.\nИккинчидан, мамлакатдаги барча кутубхоналар, музейларнинг онлайн каталогини тузиб чиқиш зарур, токи ўқувчилар ҳеч қандай қийинчиликсиз билимлардан фойдаланиш имкониятига эга бўлсинлар.\nУчинчидан, ўзбек тилидаги Википедияни ривожлантириш ҳақида махусус дастур қабул қилиш лозим. Токи биз Ўзбекистон ҳақидаги ишончли маълумотларни жойлаштирмас эканмиз, бу ахборот майдони нотўғри маълумотлар билан тўлдирилади. Бундан ташқари, ўзбек тилидаги барча луғатлар ва қомусларнинг электрон версиялари зудлик билан яратишни бошлаш керак.\nЎзбек тилидаги ресурслар пассивлигинининг бошқа бир сабаби, муҳаррирларнинг бир-бирларини билмаслиги. Бунинг оқибатида уларнинг ҳаракатлари мувофиқлашмаган, яъни ҳамма ўз билганича ишламоқда. Давлат ва жимият ҳаракатларининг уйғунлашмаганлиги ўзбек тилидаги ресурларга тараққиётнинг янги кейинги босқичига чиқиш имконини бермаяпти.\nТехник таржима муаммоси\nwww.joomla.uz – дастурчилар ҳамжамияти мувофиқлаштирувчиси Михаил Ивановга кўра, ўзбек тилидаги интернетнинг ривожида масаланинг техник томони ҳам катта аҳамият касб этади. Токи дунёдаги барча мавжуд оммалашган CMSлар (сайтлар яратиладиган дастурий асос) ўзбек тилига таржима қилиниб, бепул тарқатилмас экан, ўзбек тилидаги сайтларнинг ривожланиши ва кўпайиши ҳақида гапириш қийин.\nГап шундаки, дунёда бир нечта оммалашган бепул CMSлар мавжуд бўлиб, сайтларнинг аксарияти улар асосида қурилади. Буларга WorldPress, Joomla, Drupal кабилар киради. Улар инглиз тилида ёзилган ва аллақачон кўплаб тилларга таржима қилинган. Қийинчилик шундаки, юқоридаги CMSларнинг ўзбек тилига стандарт таржималари мавжуд эмас. Бунинг натижасида сайт ташкил қилувчилар ҳар сафар уларни ўзбек тилига янгидан ўз билганларича таржима қилишади. Бу ҳол, вақт, куч йўқотилишига, ва, охир-оқибатда. ишнинг қимматлашишига олиб келади. Бундан ташқари, таржималарда ҳар сафар ибораларни турлича таржима қилинади.\n“Бошқа мамлакатларда агар дастурчилар гуруҳи CMSнинг маҳаллий вариантини яратадиган бўлсалар, уни одатда бепул эркин равишда тарқатади. Бизда эса агар бирор бир веб-студия ўз кучи билан маҳаллий тилли CMSни яратса, уни бошқаларга бермайди. Шу сабабли турли веб-студияларда CMSларнинг турли кўриниш, тайёрганлик даражаси, сифатга эга бўлган маҳаллий версиялари мавжуд. Давлат идораси учун сайт яратишга киришилаётганда ҳар сафар таржима ва маҳаллий версияни яратиш учун янгидан пул маблағлари ажратилади. Ва натижада, бепул CMSда яратиладиган сайт ҳам анча қимматга тушади,” дея қайд этади Михаил Иванов.\nОдатда янги очилаётган сайт яратувчилари олдида сайтни қайси шрифтда: кирилл ёки лотин шрифтида яратган маъқул, деган савол туғилади. Гап шундаки, катта авлод вакиллари (ёши 30 ошганлар) киррилча ўқишга ўрганишган, ва ва улар учун лотин шрифтидаги матнларни ўқиш бирмунча қийичиликлар туғдиради. Ўз навбатида, лотин ёзувида саводи чиққан ёш авлодга кирилл шрифтида ёзилган матнларни қабул қилиш осон эмас.\nҲозирда аксарият ўзбек тилидаги ресурслар киррил шрифтида, лекин ўсиб келаётган аудитория ортидан аста секин лотин шрифтига ўтиши керак. Бундан ташқари, рус тилини билмайдиган бутун бир авлод улғайиб келмоқда. Ўз навбатида, улар улар интернетдан рус тилида маълумот ола олмайди ва ўзбек тилидаги ресурсларга, айнан лотин ёзувидаги ресурсларга эҳтиёжманд. Бундай ресурслар топилмаган тақдира уларнинг интернет билан мулоқоти мусиқа ва филмларни юклаб олиш, чат ва ижтимоий тармоқларда мулоқот билан чекланади.\nАслини олганда, кирриллча ёки лотинча муаммосини катта маънода арзимас техник муаммо дейиш мумкин. Муаммо шрифтларни онлайн режимда транслитерация қилувчи дастур (скрипт) яратиш йўли билан осонгина ҳал қилиниши мумкин. Лекин бундай дастур ҳозирча яратилгани йўқ.\nАхборот технологиялари бўйича саводхонлик етарли даражадами…\nЯни бир муҳим жиҳат – ҳам фойдаланувчиларнинг, ҳам ўзбек тилида ресурслар яратувчиларнинг ахборот технологиялари бўйича саводхонлиги паст даражада эканлигидир.Кўпчилик фойдаланувчилар Word дастурида ишлай олиш, компьютерда қарта ўйнаш, электрон почта ва ижтимоий тармоқларга киришни билишни ахборот технологиялари бўйича билимга эгалик деб тушунади. Лекин бу, албатта, бундай эмас.\nСайт муаллифларининг матнларни ёзишдаги кўплаб хатолари, қийшиқ ўрнатилган суратлар, ишламайдиган иқтибос ва кўрсатмалар ҳаддан ташқари кўп учрайди. Ўзбек тилидаги кўпчилик сайтларнинг дизайни ҳам қониқарли даражада эмас.\nИнтернетда муаллифлик ҳуқуқларини сақлаш масаласини алоҳида таъкидлаб ўтиш керак. Одатда, кўпчилик ўзбекча сайтларда маълумот ва суратлар олинган манбалар кўрсатилмайди. Бу ҳам, ўз тавбатида, ўзбек тилидаги аудиториянинг кўпайишига кўмаклашмайди.\nЭрта ҳам, кеч ҳам эмас\nАfish Media интернет-компанияси раҳбари Сурен Саповнинг фикрига кўра, бугун кўпчилик ўзбек тилидаги аудиторияга эътибор қаратмоқда. “Бизда етарлича статистик маълумотлар ва ўзбек тилидаги аудиторя эҳтиёжларини тушуниш пайдо бўлиши билан, имкониятларимиздан келиб чиққан ҳолда, бу йўналишда иш бошлаймиз”, дея таъкидлайди у.\nЛекин айни пайтда, ҳали маҳаллий сармоядорлар ўзбек тилидаги интернетга энди энди эътибор қаратаётган бир пайтда ҳорижий компаниялар ўзбекистонлик интернетдан фойдаланувчиларни ўзларига жалб этиб олишга ҳаракат қилишмоқда. Масалан, 2012 йилнинг апрелида россиялик Одноклассники ижтимоий тармоғи МДҲ мамлакатларида илк маротаба ўз сайтининг ўзбек тилидаги мобиль версиясини ишга туширди. Персонал компьютерлар учун ўзбекча версия эса яратилиш арафасида. Сўнгги маълумотларга кўра, Одноклассники сайтига Ўзбекистондан кунига 500 минг киши киради Уларнинг кўпчилиги тармоққа ўзларининг мобиль телефонлари орқали чиқади.\nШубҳасиз, ўзбек тилли интернет – бу истиқболли катта бозор бўлиб, у аста секин рус тилидаги интернетнинг ўрнини эгаллай боради. Интернетнинг миллий тармоғини ривожлантиришнинг муҳимлигини мамлакат ҳукумати ҳам яхши тушунади. Бунинг исботи – яқинда қабул қилинган Ўзбекистон Республикасида 2012-2014 йилларда Ахборот коммуникация технологияларини жорий қилиш ва янада ривожлантириш дастуридир. Унда миллий ахборот қидирув тизими, маҳаллий ижтимоий тармоқлар ва бошқа замонавий ахборот ресурсларини ривожлантириш, интернетнинг маҳаллий сегментини ривожлантириш ҳам кўзда тутилган.\nМамлакатимиздаги барча ўрта махсус ва олий ўқув юртлари уланган Миллий таълим тармоғи – Ziyonet.uz томонидан ҳам кўп ишлар қилинмоқда. “Экономическое обозрение” журналига “Uzinfocom” марказидан ҳабар беришларича, тармоқда 37313 мақолалар, 5779 ёндош сайтлар, Fikr.uz жамоавий блоглар хизматида 6200 ёзувлар, 140 жамоавий ва 540 персонал блоглар, uTube.uz видео хизматида 7300 роликлар жамланган.\nЮқорида саналган ресурсларнинг ярмидан кўпи – ўзбек тилида. Масалан, кутубхонанинг 90% ортиғи ўзбек тилидадир. Fikr.uz жамоавий блогларининг ҳам аксари ўзбек тилида. Лекин бунинг ўзи етарли эмас. Ўзбек тилидаги интернетнинг ахборот ресурс базасини кўпайтириш, электрон кутубхоналар, онлайн каталоглар, давлат тилидаги таълим порталлари ташкил қилиш керак.\nЎзбек тилидаги маълумотларни оммалаштиришнинг янгича йўлларини излаб топиш зарур. “Экономическое обозрение” журнали мурожаат қилган мутахассисларнинг кўпчилиги интернетнинг ўзбек тилидаги қисмида жиддий таҳлилий ресурслар ва иқтисодий ресурслар етишмайди, дея таъкидлашди.\nЮқоридагиларга хулоса ўрнида, ўзбек тилидаги интернет фаол ўсиш босқичига кираётганлигини айтишни истар эдик. Бугунги мавжуд ресурсларнинг келажакдаги муваффақияти уларнинг ўзбек тилидаги ресурс ва лойиҳаларга эътибор қаратиб, уларни ривожлантиришга сармоя киритиши билан белгиланади. Яқин вақт ичида ўзбек тилли интернет фақат жонкуярлар учун машғулот бўлмай қолади. Ва бу қанчалик эрта содир бўлса, шунча яхши!\nЎзбек тилида сайт яратишнинг 5 яхши томони\n• Ўзнетда рақобатниннг деярли йўқлиги;\n• Ўзбекистон ва ундан ташқаридаги салоҳиятли аудитория;\n• Йирик интернетдан қидириш хизматлари ўзбек тилли сайтларни тез топади;\n• Таниқли хизмат ва сайтларнинг ўзбекча муқобилларини яратиш имконияти;\n• Вақт борида бўш жойларни эгаллаб қолиш.\nЖамолиддин Турдимов, по материалам журнала “Экономическое обозрение”\nCategoriesZiyouz haqida matbuotda\n← Previous Previous post: Тибет халқ мақоллари\nNext → Next post: Harlem Shake: бемаънилик илдизи қаерда?\nBolajonlar nutqi (18)\nBu qiziq (17)\nJahon xalqlari maqollari (61)\nKundalik mulohazalar (164)\nMa'naviy suhbatlar (24)\nMatbuot sahifalarida (92)\nMy writings (3)\nRasmli hikmatnomalar (4)\nTarjima hikoyalar (10)\nTarjima she'rlar (9)\nZiyouz haqida matbuotda (22)\nҚорақалпоқ мўъжизаси: Борсакелмасдан Қоплонқиргача\nМени ўзгартирган уч китоб\nТуя ҳақида 20 та факт\nЛашкарак ўрмонлари бўйлаб сайр\nКитоб йўли: рўёдан зиёгача\nБолаларга қандай китоблар ёқади?\n«Чимён» тоғ тайёргарлиги ўқув-машқлар марказига саёҳат\nТошкент — велосипедчилар учун хавфли шаҳар\nЧукураксув — Келинкўйлак шаршараси\nФарҳод on Муаллиф ҳақида\nХуршид on Муаллиф ҳақида\nOybek Yahshiyev says: on Mehrobdan chayon\nShoxsanam on Муаллиф ҳақида\nҒафур Йўлдошев on Муаллиф ҳақида\nМuslima on Муаллиф ҳақида\nАнвар on Наволисой шаршараси\nQodirxuja Nasriddinov on Yevropaning eng yaxshi ish beruvchi kompaniyalari – EI 2006\nSamandar Abdunosirov on Kirillni lotinga, lotinni kirillga o’tkazadigan programma-makros\nOlim on Kirillni lotinga, lotinni kirillga o’tkazadigan programma-makros\nCopyright © 2022 Davronbek's blog. All Rights Reserved.


Ўзбекистонда IT-компаниялар учун имтиёзлар сўрашди\nТехнология 12:28 / 06.05.2019 6560\nЎзбекистон Республикаси Президенти ҳузуридаги Лойиҳа бошқаруви миллий агентлигида “Mirzo Ulugbek Innovation Center” Инновацион маркази резидентлари ва IT соҳасидаги бошқа ишбилармонлар билан учрашуви бўлиб ўтди.\nЎзбекистон Республикаси Президенти ҳузуридаги ЛБМА ахборот хизмати хабарига кўра, тадбирнинг мақсади - мамлакатда “ақлли” бизнесни амалга оширадиган компаниялар нимага муҳтожлигини шахсан ўзларидан ўрганиш, электрон тижорат, логистика, солиқ, юқори технологияга асосланган бизнесни юритиш билан боғлиқ бўлган муаммолар ва таклиф этилаётган ечимларни ўрганиш.\nТадбиркорлар ўз нуқтаи назарлари ва фикрлари билан ўртоқлашдилар, муаммолар сабабларини ва ҳал қилиш йўлларини таклиф қилдилар. Барчага аён бўлган ягона муаммо – мамлакатда юқори технологияли бизнес билан шуғулланадиган одамлар сони ниҳоятда кам.\nБундан ташқари, бир нечта муаммолар ўртага ташланди:\n- бизнинг заиф томонимиз, IT-бизнесни ривожлантириш учун имтиёзлар керак. Имтиёзларнинг бу соҳани ривожлантиришда бўлган ўрни беқиёс, юксалиш учун маблағ ажратишга имконият яратади: масалан, ходимларнинг малакаларини ошириш ёки тажрибали мутахассисларни жалб қилиш имконини беради. Ҳа, сўнги йилларда кўплаб имтиёзлар тақдим этилди, бизнесни юритиш анча енгиллашди. Бироқ барча солиқларни тўлаб бораётган ва барча қоидаларга мувофиқ ўз фаолиятини юритаётган компанияларга осон эмас. Кўпгина масалалар пухта ишлаб чиқилмаган, бунинг натижасида тўғри қабул қилинган қарорлар ҳам амалда самарасиз бўлиб чиқади. Мисол учун MUIC’нинг резидентига айланиш ва имтиёзларга эга бўлиш учун айнан дастурий маҳсулотлар билан шуғулланиш керак. Ўзида кўплаб IT йўналишларини қамраб олган фирмалар қандай йўл тутиши лозим?\n- лойиҳаларни имтиёзли кредитлаш. Ҳозир кредит ставкаси 20-25% гача боради. Масалан, Европада у 7% дан ортиқ эмас. Бундан ташқари, кўп ҳолларда қайси соҳаларга кредит ажратиш лозимлигини аниқлаштириш қийин. IT-бизнесни тезкор ва тўғри баҳолайдиган тизим мавжуд эмас. Барчаси малакали кадрларнинг етишмовчилигига бориб тақалади;\n- электрон рақамли имзо (ЭРИ) – ишончли, стандартлаштирилган, технологик, жисмоний имзо учун реал қўшимча бўлиши мумкин. Афсуски, банклар ЭРИ олишга тайёр эмас, шунингдек юридик нуқтаи назардан тўлақонли электрон ҳужжатларнинг етишмовчилиги ҳам таъкидланди;\n- давлат муассасаларида муаммоларни ҳал қилишнинг тезлиги ва қулайлиги;\n- вазирликлар билан ишлайдиган ва лойиҳаларни бошқарадиган, IT ва бошқа лойиҳаларни ажрата оладиган органнинг йўқлиги;\n- интеллектуал маҳсулот ёки роялти учун ажратмалар масаласи. Лицензиялаш бўйича кўплаб қонун ҳужжатлари 10 йил аввал қабул қилинган. Бу вақт мобайнида IT саноати олдинга катта қадам қўйди ва бугунги кунга келиб юқори технологиялар соҳасида лицензиялашни қандай амалга ошириш кераклигини тушуниш қийин бўлиб қолди.\nЭкспорт, божлар ва хорижий компанияларнинг ўзбекистонлик компаниялар билан ишлашни истамасликларининг сабаблари, импорт, божхона билан боғлиқ бюрократик қийинчиликлар ва бошқа кўп нарсалар ҳақида сўз юритилди.


Энг омадсиз ижро этилган ўн бир метрлик зарбалар\n11.05.2022 17:15 2665 Спорт\nБугунги мақолада биз футбол бўйича нуфузли турнирларлинг асосий вақтларида ғолиб номи аниқланмаган ўйинларидан кейинги бўлиб ўтган пеналтилар серияларида хатоликка йўл қўйган футболчиларнинг сара бешлигини тузиб чиқдик.\n1994-йилги мундиалда Баджо Италия терма жамоасини финалга қадар етаклаб келди. Ҳал қилувчи ўйинда ҳам у ажойиб ўйин намойиш этди. Учрашувда ҳисоб очилмагач, томонлар пеналтилар сериясига мурожаат қилишди. Италияликларнинг ҳал қилувчи зарбасини ижро этиш учун тўп олдига Роберто келди. Унинг зарбаси ҳаттоки аниқ ҳам чиқмади. Натижада Бразилия жаҳон чемпионига айланди. Баджонинг ўзи эса ана шу ноаниқ пеналтидан сўнг жуда ҳам тушкун аҳволга тушиб қолган эди.\n2. Жон Терри\n2008-йили Роман Абрамовичнинг “Челси”си, ниҳоят, Европа Чемпионлар лигаси бош совринини қўлга киритиш учун жуда яқин келган еди. “Аристократлар” “Қизил иблислар” билан 120 дақиқа мобайнида ғолибни аниқлай олишмагач, пеналтиларда ўз омадларини синаб кўришди. “Юнайтед” сафида Роналду адашгач, Лондонликларнинг имониятлари анча ошган эди. Энг сўнгги зарба йўлига клуб сардори Жон Терри келди. Агар у гол урса “Челси” ўз тарихида биринчи марта нуфузли совринга эга чиқар эди. Бироқ Жон зарбада адашди, кейинчалик Анелка ҳам хатоликка йўл қўйгач, Абрамовичнинг орзуси ушалиши камида кейинги йилга қолдирилди.\n3. Андрей Шевчено\n2005-йилги Чемпионлар лигасининг финалида “Милан” 3:0 ҳисобидаги ғалабани сақлаб қола билмади. “Ливерпул” ақл бовар қилмас даражада ўз иродасини намоён қилади. Пеналтилар сериясида руҳий устунлик инглиз клуби томонида эди. Бироқ Миланликлар Шевченкога жуда ҳам ишонишганди. Андрей ҳал қилувчи зарбада Дудекни алдай олмади ва “қизиллар” ЧЛдаги бешинчи ғалабаларини тантана қилишди. “Милан” эса 2 йилдан сўнг муносиб ўч олади.\n2010-йилги мундиалнинг финалида Зидан Матератссига калла қўймаганида, кўпчилик Трезегени эслаган бўларди. Давид ўйиндан кейинги “лотереялар серияси”да шу қадар кучли зарба йўлладики, натижада тўп дарвоза устунларини зир титратиб юборди. Охир оқибат ушбу хато франсузларга қимматга тушди ва Италия ўз тарихидаги тўртинчи чемпионликни тантана қилди.\n5. Бастиан Шваштайгер\n2012-йилги Чемпионлар лигасининг ҳал қилувчи ўйинида “Бавария” “Челси” билан тўқнаш келди. Қўшимча таймларда Роббен 11 метрлик зарбани йўққа чиқармаганида, балки немис клуби ғалабани тантана қилган бўлармиди. “Лотереялар баҳсида” 4 йил аввал имкониятни бой берган Лондонликлар бу сафар ғалабани қўлдан чиқаришмади. Бунга Швайштайгер ҳам маълум даражада кўмаклашиб юборди. Унинг сўнгги зарбаси дарвозага бориб тушишни истамади ва Роман Абрамович, ниҳоят, ўз орзусига етди. У Бунинг учун Роббен ва Бастианларга алоҳида миннатдорчилик изҳор


Наманганда ислоҳотлар “чуқурлашаяпти”, ёки шаҳар бозорларига бир назар « Ўзбекистон Халқ Ҳаракати\nНаманганда ислоҳотлар “чуқурлашаяпти”, ёки шаҳар бозорларига бир назар\n05 April 2013 - 11:23\nИслоҳотлар чуқурлашиб, ҳалқимизнинг турмуш фаровонлиги ошган сайин менинг уйдан кўчага чиққим келмай қолган. Кўчада нима ҳам бўлиши мумкин? Ҳовли эшигидан ташқарига қадам қўйишим билан асабим бузилади. Кўчаларимиз ўнқир-чўнқир, ерлари тешилиб, тошлари сочилиб ётади. Асфальт қилинганига ўттиз йилдан ошди-ёв. Ёғин-сочин бўлганда эса асти қўяверасиз, хамма ёқ шалабо, тиззагача лой. Ўзимга ўзим раҳмим келиб “қаерларда яшаяпмиз ўзи, ҳозир нечанчи аср?”- дея савол бераман. Илгарилари бунақа эмас эди-ку!\nКўчамиздан ўнқир-чўнқирларни эҳтиёт бўлиб ҳатлаб ўтиб катта кўчага чиқаман, бу ерни асфальти яхшироқ, машиналарнинг тез қатнаётганидан билса бўлади.\nКатта кўчаларнинг асфальтини яхши сақлаш керак, чунки ўзимиздан чиқаётган “Шўрвалет”, и, ие.., кечирасиз, “Шевролет” автомобиллари юрмай қўярмикан. Балки панароқ кўчаларни, яъни магистриал бўлмаган кўчалар юзасини нотекис сақлангани яхшидир, чунки Шевролет эҳтиёт қисмларининг ҳам бозори юриб туриши керак-ку ахир. Борадиган манзилимга етиш учун ўша шўргинанг тўкилгур ўзбек, ие.., кечирасиз, Шўрвалет фирмасининг етти йўловчи зўрға сиғадиган “Дамас”ини тўхтатаман. Машинанинг афтига қараб бўлмайди, ювилмаганига анча бўлганга ўхшайди-ю, аммо шодон ҳолда сакраб чиқиб оламан. Бу автомобилнинг ичида ўтириш ўзига хос ранго-ранг ҳисларни уйғотади, хайдовчини диди, фаҳм-фаросатига қараб.\nБаъзисини ичида ўтиргингиз келмайди, кир-чир, чанг, лой, устига-устак мусиқа ҳам қуйиб олишади: “реп”, “хип-хоп”. Баъзисини сигнали шунақа баландки, паровозда ҳам бунақаси бўлмаса керак, ичида ўтирганингизда ҳам сигналнинг овози асаб толаларингизни чертади.\nБаъзида пиёдаларга қарата чалинган бундай сигнал товушидан қўрқиб ҳам кетади одамлар. Ҳайдовчи ёшроқ бўлса борми, одам эмас, худди ўтин ташиётгандек силкитиб тормоз бериб, газ бериб юради.\nҲозирги кунда кўчаларимизда автобусчалар ҳам пайдо бўлган. “Автобусча” деганимнинг сабаби, улар кичик, ўттиз еттита ўтириш ўрни бор. Буларни ҳам сигналлари паравозникидай!\nМен бу ерда сигнал хақида лоф ураётганим йўқ. Автобусча хайдовчиси қўққисдан сигнал чалса борми, юраги бақувват одам ҳам “президент касалига” – инфарктга чалиниши ҳеч гап эмас. Дарвоқе, “Президентимиз” ўлмай қолганига афсусдаман, афтидан унга ҳам ўлиши учун шунақа автобусча керак шекилли.\nЙўлимиздан янглишмайлик-да, шаҳарда ҳаракатланишда давом этайлик. Манзилга етганда ҳайдовчидан машинани тўхтатиб қўйишини илтимос қиламан, агар ишонсангиз, йўлнинг қоқ ўртасига тўхтайдиганлари ҳам йўқ эмас, фақат ўзини ўйлайди, орқадан келаётган бошқа машиналар ҳам тўхтаб қолади. Светофорларда тўхтаган хайдовчилар йўловчиларни чорраҳада тушиб қолишларига ҳам моънелик қилишмайди.\nКелинг, ҳозир мана шу мен чиққан “Дамас” машинасини Наманган шаҳрини ўртасида жойлашган, қурилиши анчадан бери давом этиб тугашига ҳали-бери ҳеч кимни ақли етмаётган “Чорсу” бозорининг янги дарвозаси қаршисида тўхтатайлик-чи.\nМашинадан тушиб, нариги томонга, бозор томонга ўтиш учун келаётган автомобилларга имлаб, йўл беришларини илтимос қилиб, зўрға ўтиб оласиз. Баъзи хайдовчилар ўзлари тўхтаб йўл беришади. Бу шўрвалет қурғур мунча кўп экан-а? Нима Россиядан мардикорлик қилиб ишлаб келганларнинг ҳаммаси “шўрвалет” сотиб олаяпдими?\nЙўлдан тезроқ ўтиб олақолай, бозорга кириб анча харид қилишим керак. Бозорга яқинлашганимни биламан, не кўз билан кўрайки, бозорнинг дарвозаси берк ва атроф жим-жит. Пашша ҳам йўқ! Узоқроқда маҳалла жойлашган тарафда, янги қурилиб, битганидан бир йил ўтиб бузиб ташланган иморат асотирларини одамлар юраверганидан текисланиб кетган жойида чайлалар кўринади. “Чайла” деганим – бу катта савдогарлар тутадиган зонтлар, шу чайлалар тагида савдо авжида экан.\nБаҳор даракчиси кўкатлар анча сероб, исмалоқ, жағ-жағ, беда, ялпизларни кўк сомса, кўк манти учун сотишаяпти. Сал нарироқда укроп, ош-кўк ичкарироқда, сут махсулотлари – сузма, қаймоқ, яшикларда эса олма, мандарин, бананларни, нонвойлар устига ёғ сурталган патир, ширмойларни, кондитерлар ўзларининг пишириқ маҳсулотларини сотишаяпти.\nБу санаб ўтганларимнинг ҳаммаси ерга териб қўйиб сотилаётган маҳсулотлар. Атрофда харидорлар юраркан, ердан кўтарилаётган чанг хаммаси шу махсулотларга ҳам қўнади. Кўкатлар-у, мевалар майлику-я, уларни ювиб истеъмол қилинади-ку, сут махсулотларини, хамирдан тайёрланган маҳсулотларни эса ювиб бўлмайди!\nАттанг, эски бозорни бузиб юборгани жуда чатоқ бўлди-да, янгиси ҳали битмасдан очиб, кейин қайта беркитишибди. Ўзи Ислом Каримов илгари бир мақолни кўп ишлатгани эсимда:\n“Янгисини қурмай, эскисини бузма”! Афтидан, шу президентларнинг гапи маҳаллий ҳокимларни у қулоғидан кириб, бунисидан чиқиб кетган чоғи. Савдогарлардан “нимага бу ерларда савдо қилаяпсизлар?”, “нега бозорни беркитишибди, ўзи яқинда очилган эди-ку?” – деб сўрасам, кўплари нима бўлаётганини билмас эмиш. Бозорни беркитилиши ҳақида на бир огоҳлантириш бўлибди, на бир эълон.\nАфсусланиб излаганимни топа олмай роса бозор айландим, яхшиям бир инсофли киши учраб қолиб, менга керакли сабзавотларнинг бозори ва бошқа махсулотлар бозорлари қаерда эканлигини айтиб, миннатдорчилигимни олди.\nДемак, Наманган шаҳри “Чорсу” бозори тарқатиб юборилиб, ҳар ҳил махсулотлар энди шаҳарнинг ҳар ҳил бозорларида сотиладиган бўлибди. Ўша бозорларга боришни хоҳламаган савдогарлар эса кўча кўйларда милисалардан қочиб савдо қилишга махкум эканлар. Масалан, менга керак бўлган сабзавотлар бир ярим километр нарида, “Ғишт кўприк” даҳаси ҳудудидан, бозорга мўлжалланмаган ердан, яъни автостоянка ўрнидан жой олибди. Автостоянкачига ҳам бари бир эмасми, машина турса ҳам олаверади, савдогар келса ҳам, жой ҳаққи олаверади. Қайтанга бир автомобиль ўрнига икки-уч савдогарни жойлаштириш кони фойда.\nШундан бўлса керак, савдогар ҳам шод, стоянкачи ҳам. Ҳукуматимиз назарида ривожланиш, ислоҳотларни чуқурлаштириш шунақа бўлса керак.\nКелгусида шаҳримизга саёҳатни яна давом эттирамиз. Ҳозирча эса, ислоҳотларни чуқурлашишини кузатиб турайлик-чи, бу ислоҳат дегани шунақа чуқурлашиб бораверса сайёрамизни нариги тарафи бўлган Америкадан тешиб чиқса керак…


Ўзбекистоннинг Жанубий Кореядаги элчиси ватандошларга мурожаат билан чиқди - Arirang.uz\nЎзбекистоннинг Корея Республикасидаги фавқулодда ва мухтор элчиси Виталий Феннинг ватандошларга мурожаати\nКорея Республикасида истиқомат қилаётган ҳурматли ва азиз юртдошлар!\nКоронавирус муаммоси туфайли бир қатор қийинчиликлар юзага келаётганидан хабарим бор. Шундай бўлсада сизларни ўз саломатлигингизни асрашга чақираман.\nҲозирги кунда коронавирус бутун дунё бўйлаб тарқалмоқда, аммо Корея Республикасида ҳукуматнинг олиб бораётган тўғри чоралари ва халқнинг фаол ҳамкорлиги туфайли ушбу вирус тез суратда камайиб бормоқда.\nБизнинг ўзбек ватандошларимиз ҳам коронавирус тарқалишининг олдини олиш учун катта ёрдам бермоқдалар. Бундан буён ҳам Корея ҳукумати томонидан берилаётган тавсияларга янада қаттиқроқ риоя қилишимиз керак, яъни, одамлар кўплаб йиғиладиган жойлар ва тадбирларга боришдан сақланиш, шунингдек шахсий гигиена қоидалари ва тозаликка риоя қилиш, қўлларни тез-тез ювиш ва ниқобни тақиб юриш лозим.\nФуқароларимиз коронавируснинг кенг тарқалишини олдини олиш учун ушбу қоидаларга намунали даражада амал қилишларига ва Корея Республикасидаги бошқа давлат фуқароларига нисбатан ўрнак бўлишларига умид қиламан.\nҲозирда бизнинг элчихонамиз коронавирус муаммоси тугаганига қадар кунига 24 соат ёрдам кўрсатиш хизмати асосида фаолият юритмоқда.Ушбу вазият ҳар биримиз учун қанчалик қийин бўлмасин, бир-биримизга ёрдам бериб, қўллаб-қувватлашимиз жуда муҳим. Мен ва элчихонанинг барча ходимлари кун бўйи 24 соат халқимиз билан бирга бўлиб, қийин кунларни енгиб ўтиш учун қўлимиздан келганча хизмат қиламиз.\nҲурматли фуқаролар, агар бирон бир муаммо ёки қийинчилик юз берса, дарҳол элчихонага мурожаат қилинг.\nСизу биз биргаликда ушбу оғир дамларни оқилона енгиб ўтсак, яқин кунларда яна бахтли дамлар етиб келишига аминман.Унга қадар, соғлиғингизга катта эътибор қаратинг ва ўзингизни асранг.\nЖанубий Корея собиқ президентининг ёрдамчиси Ким Чен Ин комага тушган бўлиши мумкинлигини айтди


«Пахтакор-79». Фожиа хронологияси\nЯкшанба, 11 Август\n1979 йилнинг 11 август санаси ўзбек футбол жамоатчилиги учун қора ҳарфлар билан ёзиб қўйилган. Бутун халқнинг аза тутишига сабаб бўлган ҳодиса Днепродзержинск осмонида содир бўлган. Ўшанда ўзбек футболи ифтихори саналган «Пахтакор» жамоаси аъзолари самода ҳалокатга учрашган.\nКлуб расмий сайти ўзбек футболи учун катта йўқотишга айланган воқеа стенограммасини келтириб ўтди.\n1979 йилнинг 11 августи. Тошкент вақти бўйича соат 13дан 35 дақиқа 38 сония ўтган. Шу лаҳзада Тошкент-Гурьев-Донецк-Минск рейсида парвоз қилаётган ТУ-134 самолёти Челябинск-Кишинёв рейсини бажараётган шу русумдаги бошқа самолёт билан тўқнашиб кетди. Фожиа ердан 8400 метр баландликда юз берди ва икки самолёт бортида бўлган 178 киши ҳалок бўлди. Улар орасида ўша вақтда ўзбек футболининг фахри ҳисобланган «Пахтакор»нинг 17 нафардан иборат таркиби ҳам бўлган. Афсуски, диспетчернинг хатоси икки юзга яқин инсонларни бу ҳаётдан олиб кетди.\nЎша куни Харьковдаги ҳаво ҳаракатларини бошқариш марказида 6 нафар диспетчер навбатчилик қилаётганди. Бўлим бошлиғи Сергеев ёш Николай Жуковскийни иш ўрнига ўтказди ва унга раҳбарлик қилиб туришни Владимир Сумскойга топширди.\nЎша куни бу ҳудудда об-ҳаво унчалик яхши эмасди. Осмонни булутлар эгаллаган бўлиб, улар 8-9 километр баландликда ҳам қалин жойлашганди. 65735 борт рақамли Ту-134 самолёти Москва вақти билан соат 13:11да Донецкдан ҳавога кўтарилади. А.С.Комаров бошчилигидаги экипаж аъзолари 77 йўловчини манзиллари томон етказиб қўйишлари зарур эди. 12:53да Воронеждан учган бошқа бир Ту-134 эса 65816 борт рақамига эга бўлиб, унда А.А.Тараненко командирлик қилаётганди. Молдовага тегишли самолёт салонида 88 нафар йўловчи рўйхатга олинганди. Улардан 16 нафари 12 ёшгача бўлган болалар бўлган.\n11 августда содир бўлган воқеалар қуйидаги ҳолатда юзага келган.\n7:50. Харьков ҳаво ҳаракатларини бошқариш марказида раҳбар Сергеев жанубий-ғарбий йўналишга масъул этиб катта тажрибага эга бўлмаган Жуковскийни қўйди. Унинг ҳаракатларини назорат қилишни эса биринчи классли диспетчер Сумскойга топширади. Ваҳоланки, бу ҳудуд собиқ СССРда самолётлар энг кўп учиб ўтадиган йўлга эга эди. Одатий кунларда ҳам ушбу жой осмонида бошқа ҳудудлардан кўра иш анча қизғин бўларди.\n13:17. Молдовага қарашли Ту-134 самолёти Харьков маркази билан алоқага чиқди. Командир 9600 метр баландликни эгаллашни сўради. Лекин Жуковский унга бу йўл банд бўлишини айтиб, рад жавобини берди.\nКейин эса алоқага Минскка тегишли бўлган Ту-134 чиқиб, командир Комаров самолёт 5700 метр баландликда эканини айтиб, ўзи учун белгиланган 9600 метр масофага кўтарилишни сўради. Ҳар икки самолёт йўналиши Днепродзержинск тумани осмонида тўғри бурчак остида кесишар, лекин орадаги фарқ бир дақиқани ташкил этарди. Бироқ Жуковский ҳисобда адашиб кетади ҳамда икки самолёт учиб ўтиш фарқи 3 дақиқа деб белгилаб олади. Шу сабабли у Комаровга 7200 метр баландликни эгаллашга буйруқ беради.\n13:34. Минск экипажи 8400 метр баландликка кўтарилишга буйруқ олади ҳамда навбатдаги буйруқни кута бошлайди. Чунки бу йўлдан Ил-62 учиб ўтиши лозим эди. Ва Жуковский яна бир хатога йўл қўяди. Буни «Пахтакор» учаётган самолёт командирининг алоқага чиқиб айтган сўзларидан пайқаган Сумской бошқарувни қўлга олади ҳамда учувчилар билан алоқага ўзи чиқишни бошлайди.\n13.34.07: - 676чи (Ил-62нинг борт рақами), 9600 метр баландликни эгалланг.\n13.34.28: - 735чи, сиз эса 9000 метр баландликка ўтинг. Днепродзержинскда 8440 метр баландликда йўллар кесишади.\nЖавоб эса қуйидагича янграйди:\n- Тушундим, 8400.\nСумскойнинг хатоси шунда бўлганки, у жавобни қайси самолёт командири айтганини сўраб, тасдиқлатишни эсдан чиқарган. Ҳар икки диспетчер буйруқни ким бажарганини сўрашни ёки локаторга қараб, самолётлар қайси йўналишда ҳаракат қилаётганини текширишни унутишган.\n13.35.38: 95 даража бурчак остида 65916 рақамли Ту-134А шу русумдаги 65735 рақамли бошқа бир самолёт билан тўқнашиб кетади. Ҳар икки самолёт учувчилари қалин булут туфайли қаршисидаги самолётни кўриш имкониятига эга бўлишмаган. 8300 метр баландликда Молдова самолёти Минскка қарашли самолётнинг қанот қисмига келиб урилган. Комаров «Пахтакор» учаётган лайнер бошқарувини 4500 метр баландликкача герметизация бузилган ҳолатда ҳам ушлаб турган, бироқ шундан кейин самолёт кескин равишда қулашни бошлаган.\nҲалокат тўғрисида биринчи бўлиб ўша пайт ҳавода бўлган АН-2 самолёти экипажи хабар беради: «Куриловка ҳудудида қулаётган самолёт қисмлари кўзга ташланмоқда. Менимча, бу ТУ-134 парчалари».\nИкки лайнернинг 8400 метр баландликдаги тўнашуви натижасида 178 нафар инсон ҳалок бўлди. 9 ойдан кейин бўлиб ўтган судда Жуковский ва Сумской устидан суд қарори эълон қилинди. Улар умумий режимда 15 йилдан озодликдан маҳрум этилдилар. Бошқа жавобгар шахслар эса «сувдан қуруқ чиқишган».\nУшбу ҳалокатдан жуда кўпчилик ўзини йўқотиб қўйган. Чунки ўша мавсумда «Пахтакор» ишончли ўйин кўрсатиб, юқори ўринлардан жой эгаллашга ҳақли эканлигини исботлаб келаётганди. Ҳатто, баъзи мутахассислар жамоанинг яқин йиллар ичида Еврокубокларда ўйнаши мумкинлиги тўғрисида тахмин қилаётганди. Фожиа оқибатида нафақат кўплаб инсонлар ҳалок бўлди, балки бу ўзбек футболининг ривожланишига ҳам ўзининг салбий таъсирини кўрсатди. Тасаввур қилинг, ўшанда бизнинг энг яхши футболчиларимиз дунёдан кўз юмди. Натижада бир бутун бир авлоддан ажралиб қолдик. Агар ўша ҳалокат бўлмаганда футболимиз ҳозирги савиясидан икки-уч баробар юқорироқ бўлиши мумкин эди.\nСамода ҳалок бўлган ўйинчи ва жамоа аъзоларининг рўйхати мазкур инсонлардан иборат:\nИдгай Борисович Тазетдинов 13.01.1933 Мураббий\nВладимир Васильевич Чумаков 08.12.1932 Шифокор\nМансур Иномжонович Толибжонов 04.04.1944 Маъмур\nМихаил Иванович Ан 19.11.1952 Ярим ҳимоячи\nВладимир Иванович Фёдоров 05.01.1956 Ҳужумчи\nОлим Масолиевич Аширов 25.01.1955 Ҳимоячи\nРавиль Рустамович Агишев 14.03.1959 Ҳимоячи\nКонстантин Александрович Баканов 25.05.1954 Ярим ҳимоячи\nЮрий Тимофеевич Загуменних 07.06.1947 Ҳимоячи\nАлександр Иванович Корчёнов 04.05.1949 Ярим ҳимоячи\nНиколай Борисович Куликов 25.04.1953 Ҳимоячи\nВладимир Васильевич Макаров 09.03.1947 Ярим ҳимоячи\nСергей Константинович Покатилов 20.12.1950 Дарвозабон\nВиктор Николаевич Чуркин 25.01.1952 Ҳужумчи\nСирожиддин Аҳмадович Бозоров 10.08.1961 Ҳужумчи\nШуҳрат Мўсинович Эшбўтаев 08.02.1959 Ҳужумчи\nВладимир Валиевич Собиров 14.01.1958 Ҳужумчи\nШу тариқа ишқибозларни армонда қолдириб, «Пахтакор» авиаҳалокатга учради. Тез фурсат ичида Тошкентга бошқа жамоалардан футболчилар чақирилиб, жамоа мавсумни давом эттирди. Уч мавсум мобайнида жамоага олий лигадан тушиб кетмаслик имконияти тақдим этилди. Лекин ҳаётдан кўз юмган бутун бир жамоа ўрнини ҳеч ким ва ҳеч нарса боса олмасди. Ўша машъум ҳалокат туфайли кўп минг сонли ишқибозлар футболдан бутунлай кўнгил узишди. Пахтакорчиларнинг оила аъзоларига қанчалик қийин бўлганлигини тасаввур қилиш мушкул бўлмаса керак. Навбатдаги учрашувларга ташриф буюрган мухлислар кўзларида ёш билан янги жамоа иштирокидаги ўйинни кузатиб боришарди.\nЖаҳон футболида кузатилган бошқа фожиали ҳолатларни ўқувчиларимизнинг эътиборига ҳавола этишни лозим деб топдик. Зеро, ушбу жамоалар ҳам «Пахтакор»га қисматдош бўлишган.\n1949 йил 4 май. Учувчиларнинг хатоси оқибатида ўша пайтда Италия терма жамоасининг асосини ташкил этган «Торино» клуби ҳалокатга учради. Фожеада 31 киши ҳалок бўлди. Шулардан 18таси футболчилар эди, 10 нафари терма жамоа ўйинчилари. Шунингдек, жамоа раҳбарияти, уч журналист ва беш нафар экипаж аъзоси ҳаётдан кўз юмди.\n1958 йил 6 февраль. Ўтган йили Мюнхенда рўй берган фожеанинг 50 йиллиги бўлди ва шу муносабат билан «Олд Траффорд»да турли маросимлар уюштирилди. «Манчестер Юнайтед»нинг ҳозирги таркиби ўша ҳалокатда ўлган футболчиларни хотирлаш учун эски либосларда майдонга тушди. Мюнхендаги бахтсиз ҳодисада кўплаб футболчи, жамоа раҳбарияти, журналист ва экипаж аъзоси ҳалок бўлди. Кейинчалик ушбу ҳалокат ҳақида «Юнайтед. Мюнхен трагедияси» деб номланган бадиий фильм суратга олинди.\n1960 йил 16 июль. Каструп шаҳар аэропортига ноқулай қўниш чоғида Дания термасининг иккинчи таркибидан 8 нафар футболчи дунёдан кўз юмди.\n1961 йил 3 апрель. Орадан бир йил ўтмасдан Чили биринчи дивизионида фаолият кўрсатаётган «Грин Кросс» клуби ўз тақдирига битилган фожеа билан тўқнаш келди. Сафардаги ўйиндан қайтиш чоғида жамоа Лас-Ластимас тоғидан ўта олмади.\nШунингдек, «Стронгест» (Боливия, 19 футболчи ҳалок бўлган), «Эйр Ликуид» (Жазоир), «Альянса» (Перу, 43 футболчи, клуб раҳбарияти ва мухлислар), Суринамдан бўлган ва Голландияда тўп тепган 23 футболчи (бахтли тасодиф туфайли Рууд Гуллит ва Франк Райкаард улар орасида бўлмаган), Замбия терма жамоаси (бутун таркиб ва жамоа аъзолари) ҳамда Бразилиянинг «Шапокоэнсе» жамоалари авиаҳалокатдан жабр кўрганлар қаторида зикр этилади. Ушбу жамоаларнинг баъзи футболчи ва аъзолари ҳалокатдан қутулиб қолишган. Акс ҳолда, жаҳондаги ишқибозлар Бобби Чарльтон, Мэтт Басби сингари инсонларни кейинчалик миллионлар ўйини атрофида кўрмаган бўлишарди.\nВадим Абрамов: «Одил Аҳмедов? Авваллари Шацкихни танқид қилишарди»\nФаластин бош мураббийи: «Иккала жамоани ҳам ғалабадан бошқа натижа қониқтирмайди»\nЖалолиддин Машарипов: «Ғалаба қозониб, мухлислар олдида айбимизни ювмоқчимиз»\nВадим Aбрамов: «Ғалаба қозониб, мухлислар олдидаги қарзни қайтаришимиз шарт»\nЕвро-2020 чемпионатининг 16 иштирокчиси маълум\nЦСКА Шомуродов учун янги нархни таклиф этди\nЕвро-2020 чемпионатининг 10та иштирокчиси аниқ бўлди\nСурия, Австралия ва Японияда юз фоизли натижа. Биринчи даврадан кейин барча гуруҳлардаги ҳолат\nЎзбекистонда VAR тизими 2021 йилдан жорий этилади — Президент қарори\nВалерий Карпин: «Молиявий тўсиқлар «Ростов»ни ўлдириши мумкин, бундай таркибни йўқотиш аламли бўлади»\n«Барселона» ўз услубини йўқотди. Вальверде қачон истеъфога чиқарилади?\n«Ютқазиб қўйсанглар, Ўзбекистонга қайтмаганларинг яхши дейишганди» — Илҳом Шарипов билан суҳбат\nЧемпион ҳикоялари: Неманья Матич. Қабристондан «Олд Траффорд»гача...


КАМИЛАНИНГ УШАЛГАН ОРЗУСИ\nЙил бошида пойтахтимизнинг Яшнобод туманидаги «Олмос» маҳалласида ҳарбий хизматчилар оилалари учун қурилган уйга кўчиб ўтдик. Биласизми, ҳарбий шаҳарчада истиқомат қилишнинг гашти ўзгача бўларкан. Менга манзур жиҳати, бу ерда қўни-қўшничилик алоқалари яхши йўлга қўйилган. Фарзандларингиздан хавотирланмайсиз. Унинг дўсти ким, бўш вақтини қандай ўтказяпти, ҳамма-ҳаммаси маҳалладошлар кўз ўнгида. Фарзандларингизга вақт ажратолмай қолган дамларда қўшниларнинг беминнат ёрдами жонингизга оро киради. Гўёки бу манзилдаги ҳар бир ўғил-қиз маҳалланинг фарзанди, уларнинг тақдири маҳалладошлар учун ҳам муҳим.\nМана шу охирги уч ой маҳалла аҳли учун хушхабарларга бой бўлди. Жуда кўпчилик ҳарбий оила фарзандлари квота асосида курсантлик, талабалик бахтига эришганини эшитдик. Қўшнимиз кичик сержант Оксана опа Рўзиқулованинг қизи Камила Абдуганиева ҳам имтиёздан фойдаланиб, Олий ҳарбий божхона институтига ўқишга кирди.\nКамиланинг муваффақиятидан мен ҳам қувондим, бошқа қўшнилар ҳам унинг ота-онасидан кам хурсанд бўлмади. Тест жавоблари чиққан ўша кунни яхши эслайман. Кечки маҳал эди. Оксана опа билан ҳовлида кўришиб қолдик.\n– Мени табрикланг, Камила институтга ўқишга кирди. У орзусига эришди, – Оксана опа юзлари ёришиб ҳаяжон билан сўзларди. – Менга ўхшаб ҳарбий хизматчи бўлиш қизимнинг болалик орзуси эди. Аслида болаликдаги орзу ўткинчи бўлади, дейишади. Йўқ, Камилада ундай бўлмади. У шу кунгача фақат ҳарбий касб эгаси бўлишни мақсад қилди. Биласизми, мени нима қувонтиради. Демак, мен қизим учун идеал она бўла олибман. Бу аслида ҳаётда эришган энг катта муваффақиятим. Бу сурурли онлар қизимнинг кунларни тунга улаб қилган тинимсиз ўқиш ва ўрганишлари маҳсулидир. Қолаверса, Мудофаа вазирлиги томонидан имтиёз олганди. Шунчалар хурсандманки, қувончимни таърифлашга сўз ҳам ожизлик қилади. Яқин-йироқдан қариндошларимиз телефон қилиб табриклашяпти. Фарзанд туфайли мақтов эшитиш ёқимли бўларкан. Кўксимдаги ҳаяжон тафти ҳалиям босилгани йўқ. Дунёдаги жамики оналарга фарзанд камолини, иқболини кўриш насиб этсин...\nЯхши хабар яхши-да. Бирпасда кайфиятим кўтарилди. Худди ўзимнинг яқин инсонларимдан бири ўқишга киргандек қувониб кетдим. Хаёлимни ёқимли ўйлар эгаллади.\nМен Камилани яқиндан биламан. Жуда иқтидорли, зукко қиз. Инглиз тилида бемалол мулоқот қилади. Чет тилини билиш бўйича СEFR сертификатини қўлга киритган. Математика, физика фанларини яхши ўзлаштирган. Мактабни, сўнг лицейни ҳам аъло баҳоларга тамомлаган бу қиз аллақачон «устоз»лик мақомига ҳам эришиб улгурган. То олий ҳарбий таълим муассасасидаги имтиҳонлари бошлангунча у маҳалладаги тил ўрганишга иштиёқманд болаларга инглиз ва рус тилидан сабоқ берди.\n– Бувим ўқитувчи. Улар кўп йиллар давомида чет тилидан дарс берган. Қалбимда тил ўрганишга бўлган иштиёқ ҳам улар сабабли пайдо бўлган, – дейди Камила. – 5-синфдан бошлаб инглиз тилини ўрганишга киришганман. 9-синфни тамомлаб, Ўзбекистон давлат жаҳон тиллари университети қошидаги 2-сонли лицейга ўқишга кирдим. Бу даргоҳ мен учун жуда қадрли. Чунки мана шу даргоҳда инглиз тили бўйича малакали ўқитувчилардан сабоқ олдим, тил ўзлаштириш бўйича маълум муваффақиятга эришдим: B1 даражали СEFR сертификатининг қўлга киритганим фикримнинг исботи. Натижада илғор халқаро имтиҳон тизимлари (масалан, TOEFL, IELTS, CEFR, SAT General, SAT Subject ва ҳоказолар) сертификатига эга бўлган абитуриентларга тегишли фанлардан белгиланган энг юқори балл бериш тартибига мувофиқ, ўқишга киришда инглиз тилидан имтиҳон топширишдан озод қилиндим. Бугун олий ҳарбий божхона институтининг курсантиман! Бу қалбимга ғурур бағишлайди. Мен давлатимизнинг ҳарбий хизматчиларнинг фарзандларига кўрсатган ғамхўрлигидан миннатдорман. Мана шу эътибор сабаб кўплаб ҳарбий оила фарзандларининг орзуси ушалмоқда. Албатта, бу эътиборга муносиб бўлиш учун биздан талаб қилинадигани ўқиш, изланиш, билимларни ошириш ва танлаган соҳамизнинг малакали мутахассиси бўлиб етишишдир.\nЁшликда олинган билим тошга ўйилган нақш кабидир, дейишади. Зеро, олтинга тенг маърифат нури бутун умрга асқотиши билан қимматли.


Алиментдан қарздорлар ярашиш йўлига ўтмоқда - zarnews.uz\nАлиментдан қарздорлар ярашиш йўлига ўтмоқда\nОчиғи, узоқ йиллардан бери ажрашган оилалар ўртасида фарзанд таъминоти учун ажратиладиган алиментни ундириш масаласи оқсаб келган. Ёки аксар ҳолатларда эркаклар гарчи хусусий иш билан норасмий банд бўлса-да, аммо ҳужжатларда ишсизман, деб кўрсатиб, алимент миқдорини жуда ҳам минимал тарзда тўлаб келган. Ўша минимал миқдордаги алимент маблағни тўлаш ҳам пайсалга солинган. Мажбурий ижро бюроси ташкил этилиши бу масаладаги ишларнинг сезиларли даражада ижобий ечимига сабаб бўлмоқда.\nХусусан, алимент билан боғлиқ масалаларни ҳал этиш юзасидан олиб борилаётган ишлар жараёнида Мажбурий ижро бюроси ходимлари томонидан оилалар билан очиқ суҳбатлар ўтказиляпти. Бундай тушунтириш ишлари самара бериб кўплаб оилалар ярашиш йўлига ўтмоқда.\nЖорий йилнинг биргина январь ойи давомида 47 та шундай оила ўзаро ярашишни лозим топди. Бундай оилалар сони Нарпайда 13 тани, Пайариқда 12 тани, Иштихонда 6 тани, Каттақўрғон шаҳрида 5 тани, Каттақўрғонда 4 тани ва Қўшработда 3 тани ташкил этади. Тикланган оилалар эса бундан мамнун.\nХусусан, фуқаролик ишлари бўйича Иштихон туманлараро судининг суд буйруғига асосан қарздор Р.Бердиевдан ундирувчи З.Бозорованинг фойдасига 3 нафар фарзандининг моддий таъминоти учун иккидан бир қисми миқдорида алимент ундириш лозим эди. Олиб борилган тушунтириш ишлар натижасида бу оила ярашган.\nФуқаролик ишлари бўйича Каттақўрғон туманлараро судининг суд буйруғига асосан қарздор А.Амирқуловдан ундирувчи Г.Қудратова фойдасига икки нафар фарзандларининг моддий таъминоти учун алимент ундириш тўғрисидаги ҳамда қарздор Б.Эргашевдан ундирувчи Л.Суюнованинг фойдасига бир нафар фарзандининг моддий таъминоти учун алимент ундириш тўғрисидаги ижро ҳужжатлари юзасидан тарафлар билан ўтказилган суҳбат давомида бу икки оила ҳам ярашган.\nЎрганишларимиз жараёнида шунга амин бўлдикки, алимент тўловларини ўз вақтида амалга ошириш ижросини қатъий назоратга олиш, оталарда оилага нисбатан масъулликни оширишга хизмат қилиши баробарида оилавий ажримларнинг ҳам олдини олишга ёрдам беради.\nМажбурий ижро бюроси Самарқанд вилоят бошқармаси бошлиғининг ўринбосари.\nТеглар: oila алимент\nОила қураётган ёшлар учун берилаётган муддатдан ким норози? Йигитми, қизми, ота-онами?\nАлимент пули тўламаган отанинг “Lassetti”си сотувга қўйилди


Балоғатга етмаган қизни никоҳлаган имом-хатиб қамалди\n28 июн 2022, Тошкент вақти: 14:38\nТожикистоннинг Сўғд вилоятидаги Бобожон Ғафуров тумани имом-хатиби балоғат ёшига етмаган қизнинг никоҳ маросимини ўтказгани учун бир йиллик қамоқ жазосига ҳукм қилинди.\nТожикистон Жиноят Кодексининг 169-моддаси билан айбланиб, суд ҳукми билан бир йиллик ахлоқ тузатиш ишларига ҳукм қилинган Саидаъзам Атоев Бобожон Ғафуров туманидаги Имом Бухорий номли жоме масжидининг имом-хатиби бўлиб ишлаган. Собиқ имом¸ суд ҳукмига кўра¸ жазо муддатини Хўжанд шаҳридаги қамоқхонада ўтайди.\nБобожон Ғафуров номли туман прокуратурасининг Қайдлар бўлими ходимаси Ситора Раҳмонбердиеванинг Озодлик мухбирига айтишича, тумандаги марказий масжиднинг имом хатиби бўлиб ишлаган Саидаъзам Атоев ўтган йилда шу туманда истиқомат қилувчи 16 ёшли Фотима Расулованинг никоҳ маросимини ўтказган.\nСўғд вилояти Дин ишлари бошқармаси Саидаъзам Атоевга нисбатан жиноят иши очилгандан сўнг, уни Имом Бухорий номли масжиднинг имом-хатиби вазифасидан озод қилган.\nБобожон Ғафуров туманидаги масжид имом-хатибининг бу ҳолат бўйича судланиши Тожикистонда илк бор содир бўлди.\nТожикистон қонунчилиги 18 ёшга тўлмаган ёшларнинг никоҳдан ўтишини тақиқлайди. Айрим ҳолатлардагина бунга суднинг қарори билан рухсат берилиши мумкин.\nБу ҳақдаги ўзгартиш Тожикистон қонунчилигига 2011 йилда киритилган эди. Янги тартибга кўра, токи никоҳни расмий қайддан ўтказиш идорларидан маълумотнома тақдим қилинмагунча дин вакилларига исломий никоҳ маросимларини ўтказиш тақиқланган.\nКузатувчиларга кўра, никоҳ ёши 18 га кўтарилганига қарамасдан, Тожикистонда қизларни эрта эрга бериш ҳолатлари давом этмоқда. Ҳозир кўпгина оилалар, айниқса¸ бадавлат оилаларда эркакларни 15 ёшли қизларга уйлантириш русум бўлиб бораëтгани айтилмоқда.\nКузатувчилар таъкидича, аксарият ота-оналар қизининг ёшини баланд қилиб кўрсатиш учун қалбаки ҳужжатларни сотиб олишаяпти.\nРасмийлар ва инсон ҳуқуқи ҳимоячилари қизларни эрта эрга бериш натижасида ажралиш, ўз жонига қасд қилиш, туғруқ пайтида ўлим ҳолатларининг рўй бериши кўпаяётганидан ташвиш билдирмоқдалар.\nЎтган йилда Тожикистонда 4000 дан ортиқ оила ажралиб кетганлиги ҳолати қайд қилинган. Жамиятшуносларнинг айтишларича, бу кўрсаткичнинг асосий қисмини эрта турмуш қурган оилалар ташкил этади.


Ўзбекистон ва Қозоғистон ичимлик суви бўйича мега-лойиҳани муҳокама қилмоқда\n16:45 16.02.2017 Ҳавола олиш\nМузокаралар ижобий якунланган тақдирда 2020-2030 йилларда 1 миллионга яқин аҳолини тоза ичимлик суви билан таъминлаш бўйича мега-лойиҳа амалга оширилади\nТОШКЕНТ, 16 фев — Sputnik. Жанубий Қозоғистон вилояти ҳокими Жонсаид Туймебаев Қозоғистон ва Ўзбекистон ўртасидаги оқин сувлар масаласи бўйича давлатлараро ишчи гуруҳ вакиллари билан учрашди. Бу ҳақда вилоят ҳокимлиги матбуот хизмати хабар берди.\nИшчи гуруҳлари Қозоғистон ва Ўзбекистон давлат раҳбарлари ўртасидаги келишувга асосан тузилган бўлиб, гуруҳлар фаолияти икки мамлакат ўртасидаги муносабатларни такомиллаштириш ва оқин сувлар муаммоларини ҳал қилишга йўналтирилган.\nУчрашув давомида Туймебаев икки мамлакат ўртасидаги муносабатларни янада ривожлантириш зарурлигини билдирди.\n"Биз савдо-иқтисодий, гуманитар муносабатларни мустаҳкамлашимиз даркор. Ҳар икки томоннинг ҳамкорликка қизиқиш билдириши мени қувонтирмоқда. Биргаликда ҳал қиладиган муаммоларимиз анчагина. Ишчи гуруҳлари сув, оқин сув ва тоза ичимлик суви ресурсларини ўзлаштириш бўйича муҳокама қилаётган масалалар ижобий ечим топишига ишонаман", — деди ҳоким.\nЎз навбатида Ўзбекистон Қишлоқ хўжалиги ва сув ресурслари вазири ўринбосари Шавкат Ҳамроев ҳар икки давлатни Сирдарё бирлаштириб туришини, мазкур учрашув муҳим аҳамият касб этишини қайд этди.\n"Оқин сувларни ўзлаштириш ҳамда сув тошқинлари ҳар икки томоннинг умумий муаммосидир. Бу муаммоларни биргаликда ҳал қилишнинг барча имкониятларидан фойдаланиш лозим. Бугунги учрашув муҳим аҳамиятга эга. Мамлакатларимиз ўртасидаги муносабатлар бундан буён ҳам ривожланиб боришига ишончим комил", — деди Ш.Ҳамроев.\nУчрашувда ишчи гуруҳ вакиллари аҳолини трансчегаравий ҳудудда жойлашган Угом дарёсидан олинадиган тоза ичимлик суви билан таъминлаш бўйича кенг кўламли лойиҳани муҳокама қилди.\nМузокаралар ижобий якунланган тақдирда 2020-2030 йилларда 1 миллионга яқин аҳолини тоза ичимлик суви билан таъминлаш бўйича мега-лойиҳа амалга оширилади.\nИшчи гуруҳининг ўтган йил декабрда Ўзбекистонда бўлиб ўтган биринчи йиғилишида трансчегаравий дарё ва каналлардан ўзаро манфаатли фойдаланиш масалалари кўриб чиқилган.\nЙиғилишда томонлар сув ҳажмидан келиб чиқиб, "Достик", "Зах", "Хоним", СТК, ВТК каналлари, уларнинг ёқаларидаги суғориладиган ерлардаги барча сувларни тенг тақсимлаш ҳақида келишиб олган.